Udruženje studenata BEST : Južne vesti\nUdruženje studenata BEST\nŠansa za posao i praksu na “Job Fair-u”, najviše ponuda IT firmi\n14:47, 25. 2. 2020.\nPriliku da pronađu posao ili stručnu praksu, kao i da stupe u kontakt sa mogućim poslodavcima, studenti, diplomci i postdiplomci imaće na Sajmu poslova i praksi “Job Fair”, koji se održava 2. i 3. marta u holu Elektronskog fakulteta. Među učesnicima su, kažu organizatori, najzastupljenije IT firme.\nUsavršavanje kroz programe studentskih organizacija pruža veće šanse za posao\n13:43, 1. 11. 2018.\nČlanstvo u studentskim organizacijama akademcima može omogućiti da steknu veštine i neformalno znanje iz različitih oblasti, a pružiti i priliku da nađu praksu, posao ili pokrenu svoj biznis. Jedna od ovakvih organizacija je i BEST, koja večeras u 18 sati u Centru za razvoj preduzentništva na Elektronskom fakultetu u Nišu predstavlja svoj rad.\nBalkansko inženjersko takmičenje u Nišu\n10:43, 10. 5. 2018.\nNajbolji budući inženjeri iz regiona učestvovaće na takmičenju inženjera koje će se održati od 11. do 15. maja u sali niškog Univerziteta. Takmičenje organizuje lokalni ogranak Udruženja studenata tehnike Evrope - BEST Niš i oni će ugostiti kolege iz Beograda, Maribora, Mostara, Novog Sada, Podgorice, Skoplja i Zagreba.\nOtvorene prijave za inženjersko takmičenje u Nišu\n14:32, 11. 12. 2017.\nBudući inženjeri, studenti svih fakulteta u Nišu, mogu da se prijave na inženjersko takmičenje koje organizuje Udruženje studenata tehnike Evrope BEST, a timovi će se nadmetati u dve kategorije - “Team design” i “Case study”. Konkurs je otvoren do 15. decembra.\nUskoro prolećni kursevi u inostranstvu za studente\n12:38, 20. 11. 2017.\nStudenti niškog Univerziteta mogu da se prijave do 26. novembra i na proleće provedu desetak nezaboravnih dana sa studentima iz cele Evrope u nekoj od zemalja, kažu organizatori, a pri tom i nauče nešto kroz predavanja stručnjaka iz različitih oblasti.\nRadionice o fotografiji, web dizajnu i medijskoj pismenosti na “Best week”-u\n09:45, 9. 5. 2017.\nU okviru manifestacije “Best week” koja se održava ove nedelje, svakodnevno će biti organizovane besplatne radionice za sve koji bi da prošire znanje iz najrazličitijih oblasti. Nišlije će 9. maja od 16:30 moći da posete predavanje o fotografiji, a nakon toga čuju više o inovacijama u obrazovanju. Radionice se održavaju u Oficirskom domu u Nišu.\nPočinju besplatne radionice za Nišlije na manifestaciji “Best week”\n09:51, 8. 5. 2017.\nRadionicom o socijalnim veštinama počeće ovogodišnja nedelja treninga i radionica “Best week”, koju niški BEST - Udruženje studenata tehnike Evrope, organizuje već petu godinu. Nakon svečanog otvaranja koje počinje 8. maja u 15:30 u Oficirskom domu, zainteresovane Nišlije će od 16 sati moći da uče kako da postanu komunikativniji i slobodno iskažu svoje mišljenje.\nTakmičenje i radionice za buduće niške inženjere\n10:53, 9. 12. 2016.\nMladi budući inženjeri koji žele da upotpune svoje znanje stečeno na fakultetu i oprobaju se u rešavanju praktičnih zadataka, mogu da se prijave na inženjersko takmičenje koje organizuje “BEST Niš” na Elektronskom fakultetu.\nNa "Job Fair" u Beogradu pozivaju studente iz cele zemlje\n13:42, 26. 10. 2015.\nStudenti sa svih univerziteta u zemlji imaće priliku da se na sajmu "Job Fair 15 - Kreiraj svoju budućnost", koji će 2. i 3. novembra biti održan u zgradi tehničkih fakulteta u Beogradu, predstave poslodavcima.\nStudenti iz Evrope uče i upoznaju kulturu domaćina\n09:49, 21. 7. 2015.\nTreninge i radionice o ekologiji, alternativnim i održivim izvorima energije i Nikoli Tesli na 8. Međunarodnom letnjem akademskom kursu T.E.S.L.A. u Nišu od 20. do 30. jula posećivaće 25 studenata iz Evrope i 15 njih sa Univerziteta u Nišu.\nNa studentske kurseve u evropske metropole\n09:10, 14. 5. 2015.\nStudenti koji žele da na jesenjim kursevima u Evropi, koja organizuje Udruženje studenata tehnike Evrope BEST, usavrše strani jezik i steknu iskustvo mogu se za učešće na njima prijaviti do 17. maja.\nInženjersko takmičenje za studente\n10:38, 18. 2. 2015.\nStudenti svih fakulteta Univerziteta u Nišu mogu da se do 25. februara prijave za učešće na Lokalnom inženjerskom takmičenju EBEC koje će 2. i 3. marta biti održano u holu Elektronskog fakulteta u sklopu sajma poslova i stručnih praksi "Job Fair".\nNedelja radionica i treninga za đake i studente\n12:58, 20. 10. 2014.\n"Best week", tokom kog će za srednjoškolce i studente biti organizovani treninzi, radionice i prezentacije, biće održan u Nišu od 27. oktobra do 1. novembra.\nNiški studenti gosti kolegama iz Napulja\n10:39, 18. 8. 2014.\nNakon što su početkom meseca posetili Napulj, niški studenti, članovi lokalne BEST grupe iz Niša, od 25. avgusta će kolegama iz Italije uzvratiti gostoprimstvo i predstaviti im kulturu svog grada.\nStudenti iz Evrope na kursu u Nišu\n15:14, 13. 6. 2014.\nNiš će od 20. do 30. jula ugostiti oko 25 studenata odabranih među prijavljenima sa 95 evropskih univerziteta na 7. Međunarodnom letnjem akademskom kursu studentskog udruženja BEST.


Veliki skup omladine s Reisu-l-ulemom - ZAVNEWS\nPosted on 25.04.2017 25.04.2017 by zavnews\nUprava za vjerske poslove Rijaseta Islamske zajednice BiH, u saradnji sa Kancelarijom Reisu-l-uleme, 27. aprila 2017. godine, organizuje Prvi predramazanski susret Reisu-l-uleme lslamske zajednice u Bosni i Hercegovini dr. Huseina ef. Kavazovića sa mladima iz Bosne i Hercegovine, pod motom ”Mladi budućnost Zajednice”.\nSkup će se održati u sali Doma mladih u centru “Skenderija” sa početkom u 14,00 h.\nPosted in BiH, DUHOVNOST, VIJESTI\nNovalić: Zakon o uvezivanju radnog staža “zapeo” zbog zahtjeva Udruženja poslodavaca


USA izbori 2016\nNaslov: USA izbori 2016 10/28/2016, 21:24\nPoznati američki reditelj Majkl Mur ubeđen je da će se Donald Tramp naći u Beloj kući ovoga novembra "jer će to biti najveće "j**ite se" ikada zabeleženo u istoriji čovečanstva.\n"On se pojavio u Ekonomskom klubu Detroita i rekao zvaničnicima Ford motorsa: "Ako vi zatvorite ove fabrike, kao što planirate u Detroitu, i prebacite ih u Meksiko, staviću porez od 35 odsto na te automobile kada ih vratite u zemlju. Tada niko neće želeti da ih kupi". Niko nikada nije ništa slično rekao ovim biznismenima. I to je bila prava muzika za uši ljudima iz Mičigena, Ohaja i drugih država", kaže Mur.\n"Bilo da on to stvarno misli ili ne nije preterano važno jer on to govori razočaranima. Radi se o zaboravljenim, slomljenim radnicima koji su nekad bili deo srednje klase", objašnjava reditelj.\nMur je nazvao Trampa "ljudskim Molotovljevim koktelom" koji su svi čekali. On smatra da će tog 8. novembra, mnogi izaći na izbore i glasati za Trampa.\nNaslov: Re: USA izbori 2016 11/7/2016, 01:15\nKladim se da će TRAMP da pobedi.\nJel prihvata neko opkladu?\nP.S. Šta je Obama uradio?\nDobio je Nobelovu nagradu za ništa - unapred!\nObećao da će zatvoriti Gvantanamo, izaći iz Avganstana, i iz Iraka..\nUmesto toga, svake nedelje potpisuje nalog koga treba ubiti uz pomoć dronova.\nCrnce ubijaju po ulicama ko zečeve. Obama-ker nije zažveo.\nToliko o liberalima. Jdnostavno USA je konzervativno društvo, sito političke korektnosti.\nŠto hvala Bogu polako shvataju i Evropljani.\nDosta je te usiljene tolerancije, obmusmana, zaštitnka gradjana koji se svaki dan slikaju za novine i onemogućavaju da se išta konkretno i korisno sprivede, a sve zbog zašte manjina, ugroženih i protivnika svakog reda i poretka....\nLevica, bar ono što se tako zove je impotentno - isuviše mlohavo i previše tolerantno, isuviše okrenuto "političkoj korektnosti" što samo koči sredjivanje države i uvodjenje prava i reda koje većna podržava.\nDosta je anarhije!\nNaslov: Re: USA izbori 2016 11/7/2016, 10:22\nI ja bih da se kladim na Trampa\nNaslov: Re: USA izbori 2016 11/9/2016, 07:06\nP. O. B. E. D. A. !!!\nTramp je predsednik USA!\nGlsalo se pre svega za promene, protiv establišmenta...\nI ovde su sve prognoze bile pogrešne, kao CESID kod nas.\nTITP je mrtav, što je dobro.\nNaslov: Re: USA izbori 2016 11/9/2016, 09:56\nI niko da se kladi, mogli smo nešto i profitirati od Trampa\nNaslov: Re: USA izbori 2016 11/9/2016, 17:57\nAmater je pobedio ozbiljnog političkog profesionalca.\nTo govori mnogo.\nProfesionalni političari su se pretvorili u klovnove koji u suštini štite samo svoj džep i dopuštaju da ih tajkuni korumpiraju....\nNaslov: Re: USA izbori 2016 11/9/2016, 18:46\nČestitamo našem srbinu Trampu. Biće pozitivno i za nas.


Rakočević: O zakonima kad se opozicija vrati u odbor – Borba\nDabović umjesto Nrekića, Sulejmani mijenja Čapunija\nUefa pokrenula disciplinski postupak protiv Zvezde!\nRakočević: O zakonima kad se opozicija vrati u odbor\nŠef poslaničkog kluba Demokratske partije socijalista Nikola Rakočević kazao je da će podgrupe Odbora za dalju reformu izbornog i drugog zakonodavstva, koje rade na unapređenju izbornih zakona, imati do kraja jula spremna zakonska rješenja.\nRakočević je dodao da će zakoni biti urađeni shodno preporukama ODIHR-a i Evropske komisije, uz ključnu pomoć predstavnika civilnog sektora, akademske zajednice i stručne službe Skupštine.\n“Rješenja koja ćemo koncipirati umnogome unapređuju sistem, nećemo ih predlagati u dalju proceduru dok se kolege iz opozicije ne uključe u rad Odbora i daju svoje prijedloge jer je namjera većine u Skupštini da kreira zakone koji će zadovoljiti ne samo većinu u vlasti već i većinu u opoziciji”, rekao je Rakočević za Pobjedu.\nGovoreći o tome kako bi trebalo prevazići aktuelno stanje, budući da i pored više poziva, opozicija i dalje ne namjerava da se vrati u Odbor, Rakočević je istakao da demokratija ne poznaje drugi metod prevazilaženja ovakvih problema osim u otvorenosti za dijalogom.\n“Sve relevantne domaće i inostrane adrese su preporučile i pozvale opoziciju da se vrati u rad Odbora za dalju reformu izbornog i drugog zakonodavstva. Partije u vlasti su spremne na razgovor o svim pitanjima, prijedlozima koji ce unapređivati izborne zakone, skladno savremenim standardima poznatim u zemljama razvijene demokratije. Kako za zakone koji traže dvotrećinsku podršku, tako i o zakonima za koje je potrebna natpolovična većina, važno je postići širok konsenzus”, poručio je Rakočević.\nOsuđen Stevan Glavatović: Prebacio na svoj račun dva miliona, pa dobio tri godine robije


Tatjana B. iz Sente uhapšena je pre mesec dana i od tada se nalazi u pritovru, a sumnjiči se da je izvršila krivično delo podstrekivanje na teško ubistvo.\nKako "Novosti" pišu, pozivajući se na svoje izvore, u međuvremenu su lekari u specijalizovanoj ustanovi ispitivali njeno psihičko zdravlje.\n- U Centralnoj zatvorskoj bolnici u Beogradu urađeno je psihijatrijsko-psihološko veštačenje ličnosti te žene. Taj nalaz sada čeka Više javno tužilaštvo u Subotici, koje vodi istragu u ovom slučaju i od rezultata tog ispitivanja zavisiće i dalji koraci prema osumnjičenoj - saznaje ovaj list od izvora upućenih u slučaj.\nPodsećanja radi, Tatjana je uhapšena pre mesec dana zbog sumnje da je od maja ove godine pa sve do 15. avgusta više puta tražila od Z. K. iz Sente da ubije njenog supruga Zorana B. Kako se ispostavilo, Z. K. je poznanik ove porodice, jer je kod njih povremeno radio kao baštovan.\nNakon hapšenja, osumnjičena je saslušana u Višem javnom tužilaštvu u Subotici, gde je negirala krivično delo, a pritvor joj je određen zbog bojazni da može da dovrši krivično delo, da utiče na svedoke i zbog uznemirivanja javnosti.\nTužilaštvo je, kao svedoka, saslušalo i njenog muža Zorana B. kao i još pet svedoka. Zasad nije moguće doznati da li i Zoran B. optužuje suprugu za pokušaj ubistva, ali je izvesno da je na dan kada je ona privedena u tužilaštvo došao i on, spreman da da iskaz.\nBaštovan potrošio novac, pa ja prijavio policiji\nKako je "Blic" ranije pisao, jedan od mogućih motiva moglo bi biti koristoljublje, ali to još uvek nije definitivno utvrđeno. Prema rečima našeg izvora bliskog istrazi, Tatjana je po hapšenju prvo tvrdila da je ucenjena i da je sve nameštaljka, ali postoje dokazi koji su je demantovali.\n- Potencijalni ubica je čovek nadničar, pomoćni radnik koji je došao da pokosi travu i nakon što je to učinio ona ga je pitala da li bi ubio njenog muža ako bi mu dala novac za to, što je i učinila. On je dobio novac, ali je rok koji je predvidela za ostvarenje plana prošao. Tražio je još para, a ona ga je pritiskala da učini dogovoreno. Tada je potencijalni ubica prijavio - kazao je ranije izvor.


Yugopapir: Da li će koncert kod Hajdučke česme biti poslednji u karijeri Bijelog dugmeta: Opet sukob Željka i Gorana?\nDa li će koncert kod Hajdučke česme biti poslednji u karijeri Bijelog dugmeta: Opet sukob Željka i Gorana?\nMlаdići koji su uvek svirаli i pevаli, pre svegа, zаto što su u muzici uživаli, što je sigurno jedаn od glаvnih rаzlogа njihovog velikog uspehа, sticаjem okolnosti nаšli su se u situаciji dа morаju dа budu prvo biznismeni, pа tek ondа muzičаri. Tаko su se sаdа obreli nа putu sа kojeg zа "Bijelo dugme" ovog putа, izgledа, povrаtkа nemа\nAvgust 1977: Koncert koji će "Bijelo dugme" održаti 28. аvgustа, u Beogrаdu, krаj Hаjdučke česme u Topčideru, verovаtno će biti poslednji u kаrijeri sаrаjevske grupe.\nČesto je dosаd pisаno i pričаno kаko nаšа nаjpopulаrnijа pop-grupа "Bijelo dugme" prestаje dа postoji.\nIpаk, mа koliko dа su krize u koje je ovаj аnsаmbl zаpаo ponekаd bile ozbiljne, sаrаjevskа petorkа nаstаvljаlа je sа rаdom.\nČаk i ondа, kаdа je prošle godine ostаlа bez tri člаnа, grupа je zаhvаljujući kosturu koji čine Gorаn Bregović i Željko Bebek, upotpunjenа novim člаnovimа, nаstаvilа dа živi i čаk snimilа treći, do sаdа sigurno nаjbolji аlbum.\nOvog letа, kаdа je "Bijelo dugme" konаčno opet osvаnulo u svom nаjboljem sаstаvu, ponovo su se zаčele priče o neminovnom rаspаdu.\nPre nekoliko dаnа, one su potkrepljene novim аrgumentimа: zbog svаđe člаnovа iznenаdа je prekinutа turnejа ove grupe.\nSlične priče mogle su se čuti i rаnijih godinа, pа stogа ove nаjnovije niko nije shvаtio ozbiljno.\nIpаk, zbog mnogo čegа je gotovo sigurno dа je аgonijа nаjpopulаrnije grupe u istoriji nаše pop-muzike ovog putа zаistа počelа ...\nKada se glavni zavade\nDosаdаšnje krize ovog sаstаvа uslovljene su nužnim izmenаmа člаnovа koji svirаju bаs-gitаru, instrumente sа klаvijаturаmа i bubnjeve.\nMeđutim, dvojicа "dugmićа" bez kojih se ovа grupа ne bi moglа zаmisliti, Gorаn i Željko, uvek su bili prisutni, а dok oni svirаju i pevаju, "Bijelo dugme" može dа postoji.\nOvog putа, međutim, turnejа grupe prekinutа je bаš zbog neslаgаnjа ove dvojice člаnovа, što je u istoriji "Bijelog dugmetа" presedаn.\nGorаn i Željko, koji su se uvek zаjednički trudili dа izvuku grupu iz krize, ovog putа su je doveli u nаjveću, iz koje, verovаtno, prаvog izlаzа i neće biti.\nRаzlog sukobа prilično je bаnаlаn, pа gа ovog putа i nećemo pominjаti.\nNekа bude dovoljno objаšnjenje dа Željko nije mogаo ili nije želeo dа prihvаti disciplinu koju je propisаo šef "Dugmetа", sigurno nаjveći profesionаlаc u grupi, Gorаn Bregović.\nU ponedeljаk, prvog аvgustа, u sаrаjevskoj Skenderiji održаn je sаstаnаk člаnovа "Bijelog dugmetа", nа kojem je odlučivаno štа dа se rаdi posle prekinute turneje.\nTrebаlo je odlučiti između dve mogućnosti:\n1) dа grupа nаstаvi turneju i krаjem mesecа u Beogrаdu snimi dvostruki аlbum "uživo", posle čegа bi Gorаn Bregović obukаo uniformu JNA\n2) ili dа se rаsformirа, а dа Gorаn snimi sаmostаlni аlbum, posle čegа bi ponovo otišаo nа odsluženje vojnog rokа.\nPosle većаnjа, odlučeno je dа grupа nаstаvi život još ovаj mesec.\nPoslednji koncert "Bijelog dugmetа" biće verovаtno onаj u Beogrаdu, u Topčideru, krаj Hаjdučke česme, nа kojem će biti snimljenа prvа "živа" pločа ove grupe.\nDа se opredele zа ovu mogućnost, nа člаnove "Dugmetа" nаjviše je uticаlа činjenicа dа su skupi instrumenti zа snimаnje ploče "uživo" već bili nаručeni iz Engleske, pа se svаkа odlukа ne bi isplаtilа, ni "Bijelom dugmetu", kаo ni fаbrici pločа "Jugoton" iz Zаgrebа.\nKаrаkteristično je zа ovаj slučаj dа on mnogo ne uzbuđuje one, tаkozvаne sporednije člаnove "Bijelog dugmetа", znаči sve sem Gorаnа i Željkа.\nA moglo bi se očekivаti uprаvo suprotno!\nLаzаr Ristovski, Ipe Ivаndić i Zorаn Redžić sаčuvаli su hlаdnokvrnost i čаk sа izvesnom rezervom gledаju nа nаjveću krizu u kаrijeri svoje grupe.\nU slučаju rаspаdа "Bijelog dugmetа", а on je ovogа putа neminovаn, čini se dа oni čаk imаju čvršće, optimističkije plаnove zа budućnost, nego Gorаn i Željko.\nTrаžiti glаvni rаzlog zа krizu "Bijelog dugmetа" u sukobu između Gorаnа i Željkа bilo bi suviše površno.\nPre bi se moglo reći dа je tаj sukob bio sаmo povod zа ono što je usledilo.\nRаzlozi su mnogo složeniji, а rаđаli su se vremenom, tokom kаrijere ove grupe.\nJoš pre postаnkа "Bijelog dugmetа", Gorаn i Željko su u Itаliji imаli sukob, koji je prekinuo rаd njihove grupe "Kodeksi", posle čegа njih dvojicа nisu rаzgovаrаli godinu dаnа.\nMаdа su kаsnije obnovili prijаteljstvo, klicа rаzdorа sаmo se pritаjilа, dа bi nedаvno postаlа opаsnijа nego ikаd.\nNаrаvno, ni to nije potpuno objаšnjenje zа situаciju u kojoj se "Dugme" dаnаs nаšlo.\nOno što se nаjmаnje vidi i o čemu se nаjmаnje znа ovog putа je, izgledа, bilo od presudnog znаčаjа, а to je činjenicа dа je sve oko sаrаjevske grupe u poslednjih godinu dаnа postаlo preglomаzno i suviše složeno.\nTаkvi su tirаži pločа ove grupe, tаkvа je njenа populаrnost, zаrаdа, opremа, tаkve su, uostаlom, i priče, istinite i one druge, koje već duže vreme prаte njenu kаrijeru.\nSve to postаlo je prevelik teret zа petoricu Sаrаjlijа, а pogotovo zа Gorаnа i Željkа koji od pop-muzike žive već deset godinа.\nMlаdići koji su uvek svirаli i pevаli, pre svegа, zаto što su u muzici uživаli, što je sigurno jedаn od glаvnih rаzlogа njihovog velikog uspehа, sticаjem okolnosti nаšli su se u situаciji dа morаju dа budu prvo biznismeni, pа tek ondа muzičаri.\nTаko su se sаdа obreli nа putu sа kojeg zа "Bijelo dugme" ovog putа, izgledа, povrаtkа nemа ...\nNapisao: Danilo Štrbаc, obrada: Yugopapir (RTV revija, 1977.)\nKoncert kod Hajdučke česme: Izveštaji novinara Džuboksa (1977)


“LAJKUJTE ILI GA BACAM”: Otac “mahao” bebom sa prozora na 15. spratu | Svet | Novosti.rs\n“LAJKUJTE ILI GA BACAM”: Otac “mahao” bebom sa prozora na 15. spratu\nNovosti online/N. M. D. | 20. jun 2017. 19:40 | Komentara: 5\nMonstrum iz Alžira tvrdi da je samo hteo da postane popularan na društvenim mrežama\nMUŠKARAC koji je preko Fejsbuka tražio 1.000 lajkova da ne baci sina sa 15. sprata osuđen je na dve godine zatvora od strane suda u Alžiru, prenosi Al Arabiya.\nNa fotografijama koje su šokirale korisnike društvene mreže vidi se zapanjena u uplašena beba kako visi iznad ponora. Ljudi su odmah tražili da se ocu sudi za zlostavljanje deteta.\nOsuđenik je tokom suđenja tvrdio da je monstruozno delo počinio samo radi pregleda i lajkova.


Nema privilegija za tužioce pod istragom | BN\nKolegijum tužilaca Tužilaštva BiH ocijenio je juče da je ta institucija spremna, odlučna i da ima kapacitet da se izbori sa poteškoćama na koje nailazi u radu.\nBosna i Hercegovina 09.03.2017 | 12:03\nVršilac dužnosti glavnog tužioca Gordana Tadić istakla je da postupci koji su pokrenuti protiv njihovih tužilaca moraju biti sprovedeni po najvišim pravnim i profesionalnim standardima. Naglasila je i potrebu jačanja zajedništva i kolegijalnosti u tužilaštvu.\n- Tužilaštvo će nastaviti intenzivno raditi na uspostavljanju vladavine prava. Rad će usmjeriti na najsloženije predmete u svim oblastima, a naročito u oblasti korupcije, organizovanog i privrednog kriminala, ratnih zločina i terorizma. Nastavićemo očuvanje profesionalnosti i digniteta institucije i sprečavanje pokušaja vaninstitucionalnog upliva u rad tužilaštva - zaključeno je na sjednici kolegijuma.\nNavedeno je da tužilaštvo prihvata i razmatra opravdane primjedbe, ali da ocjenjuje štetnim i neosnovanim kritike i paušalne ocjene koje pojedinci iznose u medijima.\nNajzvučnija tužilačka imena u Tužilaštvu BiH postali su akteri afera i mete istraga svojih kolega, što je dodatno diskreditovalo tu instituciju u koju je povjerenje i do sada bilo krhko. Posljednja u tom tužilačkom nizu našla se Diana Kajmaković, protiv koje je formiran predmet na osnovu podneska njenog kolege Bože Mihajlovića, koji je akter druge afere. Na meti istrage su bili ili su i dalje Oleg Čavka, Dubravko Čampara i suspendovani glavni tužilac Goran Salihović.\nDajte napokon konkretne rezultate.Dokažite da niste pod političkim pritiskom ili napustite te funkcije.\nKako sada u potpunosti štititi bezočni kriminal i korupciju u nenarodnim institucijama RS\nSamo ratni zlocinci CE i dalje imati privilegije Oric i drugi\nVidimo se ... nikad.


Koja mafija vlada u srpskom pravosuđu (210)\nSvakim danom, u svakom pogledu su gori\nVećina srpskih sudija i tužilaca mogu se smatrati opasnim Vučićevim eskadronom smrti. Ostrašćeni, ovlaščeni da sprovode nasilje do mile volje, dobar deo sudija i tužilaca i rasprodaje pravdu. Štite one iz gornje strukture partija na vlasti i one koji imaju dosta novca.\nOd sirotinje otimaju decu, imanja, stoku, mizerne penzije... i šalju ih u zatvor, ''primenjujući zakon'' zbog pojačane odgovornosti za pojavu vršenja određenih krivičnih dela.\nMože li se sudijama i tužiocima (čast izuzecima, koji se ponašaju pristojno prema građanima i dosledno primenjuju zakon, ne tumačeći ga po svojoj volji) stati na rep.\nOni su genetski otrovani korupcijom i nasiljem. Niko ih do sada nije kažnjavao.\nOpasan podsticaj za nasilje nad građanima sudije i tužioci dobijaju od predsednika sudova ili njihovih zamenika.\nStranke imaju pravo na prirodnog sudiju, čija nepristrasnost mora biti izvan svake sumnje.\nU očaju stranke i njihovi advokati posežu sa zahtevom za izuzećem nasilnih sudija koji se ponašaju arogantno, vode lažne zapisnike, otvoreno navijajući za svoje favorite, odbijajući da izvedu dokaze, zbog kojih se kasnije ukidaju presude, odugovlače postupci i građanin pred sudom postaje talac pravde koja je na rasprodaji.\nzahtevima za izuzeće odlučuju, po zakonu, predsednici sudova. Najveći broj predsednika sudova ta ovlašćenja je prenelo na svoje zamenike, neki čak i na rukovodioce odeljenja, u većim sudovima. Stranke u postupku lakše mogu doći do predsednika Srbije, nego do predsednika srpskih sudova. Većina ne pima stranke, već jednom nedeljno njihovi zamenici, koji su osioni, nikada nisu spremni da saslušaju građanina.\nNa prste jedne ruke mogu se navesti obaveštenja, po pritužbama građana, u kojima se, i pored nabrajanja da su počinjeni u postupku propusti, pritužba ocenjuje kao "neosnovana"!\nOdbijanjem zahteva za izuzećem, podnosilac je prepušten nasilju sudija čije izuzeće je tražio, jer se prodavci pravde razbesne i svete se, kao da im je od Boga dato da dele pravdu po svom nahođenju.\nGlavni urednik Magazina Tabloida navodi kao presedentne slučajeve sudije Spomenke Zarić (Vrhovni kasacioni sud) i sudije Vesne Karadžić Ristić (Apelacioni sud u Beogradu) koje su u izjašnjenju navele da traže da budu izuzete, jer misle da ne treba da sude u predmetu u kojem stranka nema poverenje u njihovu nepristrasnost. Malo je sudija koje imaju moral kao ove dve gospođe.\nDoskorašnji sastav Visokog saveta sudstva ostavio je tragične posledice u izboru sudija. U ovom tekstu se nalazi pismo sudija iz Niša, koji objašnjavaju kako je sudija, član Visokog saveta sudstva, izabrao svoju ljubavnicu za sudiju.\nNovi saziv Visokog saveta sudstva još je gori od predhonog. Visokim savetom će predsedavati predsednica Vrhovnog kasacionog suda Jasmina Vasović (kuma ministarke pravde Maje Popović) koja je takođe član VSS, a tu je i Vladimir Đukanović, Vučićeva verna desna ruka, koji je predsednik Odbora za pravosuđe Narodne skupštine Srbije. Podržaće ih bespogovorno i zloglasna sudija Zorana Delibašić, koja u VSS predstavlja sudije republičkih sudova.\nKo nema člansku knjižicu Srpske napredne stranke, ili eventualno SPS-a najmanje pet godina, ne može ničemu da se nada.\nU tužilaštvu je još gore. Zamenici tužioca moraju da postupaju po obavezujućim uputstvima glavnog tužioca. On je ovlašćen da im uzima predmete, a povlači predloge koje oni stavljaju sudu, da povlače optužbe. Mnogo poštenih tužilaca su frustrirani, čak i ako su glasačka baza SNS-a. Prema njima se postupa kao u ''toplom zecu''. Dodeli im se predmet, tužilac naloži policiji da prikupi potrebna obaveštenja i dokaze, a policija to zagubi, pa zamenika tužioca stave na stub srama da loše radi.\nPredsednica Vlade Srbije se kune svojim detetom da će postupiti po kritikama Evropskog parlamenta (za koje tvrdi da su neopravdane) i da će reformisati pravosuđe.\nOd Srbije se traži da od sudija, osim efikasnosti, traže i kompetentnost, te da se vodi računa o tome da se sudije koje postupaju konfuzno, neopravdano ili necelishodno, ne biraju na stalne sudijske funkcije.Prostom analizom medija u Srbiji možete se uveriti da je oduzimanje dece političkim protivnicima vladajućeg režima i siromašnim građanima Srbije postalo jedna od glavnih strategija zastrašivanja političkih protivnika i njihovog ućutkivanja, u čemu aktivno učestvuje VSS sa predsednicima sudova. U Srbiji je pretpostavka za oporavak sudstva efikasnija procena kvaliteta rada sudija i više razrešenja, a ne manje razrešenja i održavanje korumpiranog kadra.\nIzveštaj GRECO o primeni preporuka GRECO za sprečavanje korupcije među narodnim poslanicima, sudijama i tužiocima u Srbiji (4. faza ) predviđa da se kvalitativna ocena rada sudija mora zasnivati na, citiramo "tačnosti i jasnosti izdatih akata i proceduralnih koraka, argumentacije i obrazloženja". Drugim rečima, od Srbije se traži da od sudija, osim efikasnosti, traže i kompetentnost, te da se vodi računa o tome da se sudije koje postupaju konfuzno, neopravdano ili necelishodno, ne biraju na stalne sudijske funkcije.\nOvaj deo preporuke GRECO Srbija nije sprovela, što je GRECO i konstatovao u svom izveštaju o sprovođenju preporuka iz 2020. godine. Razlog za nesprovođenje preporuke leži u nespremnosti Visokog saveta sudstva (VSS) da se pozabavi analizom predmeta i ozbiljnim utvrđivanjem kvaliteta rada sudija. To se posebno odnosi na parničnu materiju, a pogotovo na materiju porodičnog prava, jer se u aktuelnoj atmosferi u Srbiji ova oblast prava naglašeno koristi za obračun sa političkim protivnicima.\nNaime, prostom analizom medija u Srbiji možete se uveriti da je oduzimanje dece političkim protivnicima vladajućeg režima i siromašnim građanima Srbije postalo jedna od glavnih strategija zastrašivanja političkih protivnika i njihovog ućutkivanja, u čemu aktivno učestvuje VSS sa predsednicima sudova.\nU odgovoru GRECO Ministarstvo pravde Srbije je navelo da je u Srbiji u periodu novembar 2018 - novembar 2019. godine od 1.844 sudija samo 13 dobilo ocenu "ne zadovoljava" i da ni jedan sudija nije razrešen zbog ove ocene.\nMarin Mrčela, predsednik suda Greco\nNe vrši se analiza predmeta i postupanja sudija, mimo drugostepene odluke po žalbama, od strane višeg suda, i postupa se prema sudijama kao prema "svetim kravama", kojima je Ustavom dato pravo da o svojim odlukama ne daju nikome obrazloženja, pa ni javnosti ni drugim sudijama, što je direktno suprotno preporuci GRECO, i\nTakođe, potrebno bi bilo da GRECO zatraži od Srbije i informacije o kvalifikacijama i radu najvećeg osnovnog suda u zemlji, Prvog osnovnog suda u Beogradu, zatim Trećeg osnovnog suda u Beogradu, Apelacionog suda u Beogradu - institucija za koje u javnosti postoje navodi da je u njima najviše političkih zloupotreba sudstva.\nKao strašan nedavni primer navodimo u Dunavu pronađeno telo veoma visoko pozicioniranog političara vladajuće stranke, Vladimira Cvijana, koji je u jednom trenutku počeo da kritikuje predsednika Republike, Aleksandra Vučića. On je nestao 2018. godine i nije poznato da je iko prijavio njegov nestanak (uključujući roditelje). Tek ovog meseca (mart 2021.) njegova smrt je obelodanjena, a pojavio se u medijima odjednom i "izveštaj o obdukciji" iz 2018. godine u kome se navodi da je smrt navodnim davljenjem u Dunavu bila "nenasilna" (navedeno "nenasilno davljenje" odigralo se inače u januaru).\nTužilaštvo na sve ovo ostaje nemo, što stvara bojazan kod intelektualaca koji su kritični prema režimu da može bukvalno bilo šta da im se priredi. Pisci ovih redova bi takođe mogli da se "nenasilno utope" usred zime, ili pak da saznaju iz težimskih tabloida da su silovali nekog, da tuku žene, da imaju neku seksualnu devijaciju, da su narkomani ili bilo šta drugo što Vučičevoj propagandnoj mašineriji može da padne na pamet.\nLoš sudijski kadar je posledica nekvalitetne selekcije nadležnih sudskih organa Srbije, biraju politički podobne.\nGRECO - Grupa država za borbu protiv korupcije.- Savet Evrope formirao je Grupu država za borbu protiv korupcije (GRECO ) još 1999. godine, sa ciljem da nadzire primenu Konvencija Saveta Evrope, odnosno usklađenost zakonodavstava zemalja članica sa antikoruptivnim standardima Saveta Evrope.\nČlan Visokog saveta sudstva sudija Aleksandar Pantić postavlja svoju švalerku za sudiju u Nišu koja je nepodobna za sudsku funkciju\nUnapredi bližnjeg svoga\nUvažena gospodo novinari, obraćamo vam se kao nezadovoljni kandidati koji smatraju poslednji izbor sudija nepodobnim i sramotnim, izvinjavamo se na anonimnosti, ali to je jedini način da ukažemo na ono što se događa kod vas u visokom savetu sudstva a da ne trpimo posle odmazde zbog ukazivanja na kriminalne radnje.\nUpozaravam vas na kriminalne radnje pojedinaca iz visokog saveta sudstva prilikom poslednjeg izbora za sudije u raznim gradovima, a naročito u sudu u Nišu, a ako pogledamo predlog za imenovanje sudija, može se zaključiti je sudija Pantić postavio sudije po svom ličnom nahođenju i htenju, nije birao sredstva da ostvari svoje nemoralne ciljeve i postavi za sudije svoje poslušnike, ljude sa sumnjivim diplomama ili ljubavnice. Bilo je i ranije sumnjivih sudija ali smatramo da je ovo sada prevršilo svaku meru.\nU svom bahaćenju, omalovažavanju skupštine kao najveće institucije u Srbiji, sudija Pantić je sada otišao predaleko pa je predložio za sudiju i svoju dugogodišnju ljubavnicu Milicu Pešić sa podebelim dosijeom koji je čini nedostojnom da vrši sudijsku dužnost.\nOna je prvo bila udata za advokata Pešića iz Niša, jednog dvoličnog lopova koji je prvo zastupao banke i busao se za njih a sada je protiv njih i sakuplja predmete protiv banaka, od koga sa razvela zbog duplo starijeg sudije Tomislava Trajkovića , o čemu i danas bruji celo pravosuđe Niša, o tome su pisale i novine a tom sudiji je uništila karijeru i zbog nje nije postao predsednik višeg suda, a zbog te afere je ista disciplinski kažnjena dok je bila saradnik u Višem sudu, jer je sa njim bila na zimovanju a u sudu je rekla da je na bolovanju, pa je zbog toga i oterana iz suda sa zabranom ulaza u sud.\nSvi znaju da je Milica tukla i proganjala i svog bivšeg supruga i sudiju Tomislava i protiv nje je podneto na desetine krivičnih prijava u PU u Nišu i protiv nje se vodio i krivični postupak u Osnovnom tužilaštvu u Nišu, zbog proganjanja i nasilja i nanošenja telesnih povreda, imala je i zabranu prilaska, a svi u Nišu dele slike prebijenog sudije Tomislava iz predmeta KT 2078/2017 Osnovnog javnog tužilaštva Niš koji se vodio protiv nje.\nKada ga je iskoristila i kada joj je završio pravosudni ispit, onda se spetljala i sa Pantićem, koji je preko svog poslušnika predsednika Privrednog suda zaposlio tamo i oterao dve pravnice koje su tamo besplatno radile godinama nadajući se zaposlenju. Ta veza i dalje traje i evo epiloga, Pantić je za sudiju Osnovnog suda u Nišu sada postavio svoju dugogodišnju švalerku koja je studirala preko deset godina i imala prosek šest, koja je krivično odgovarala, a i danas dolazi i odlazi sa posla kad hoće, objavljuje neprikladne fotografije na društvenim mrežama i hvali se kako će biti izabrana za sudiju. Da li je to za šta se zalažete zajedno sa predsednikom Vučićem?\nMolim Vas najlepše je da da sve ovo napisano proverite u MUP-u, tužilaštvima i sudovima u Nišu i uverićete se u to da je sve ovo istinito.\nakterima ove priče ste već pisali u članku „koja mafija vlada u srpskom pravosuđu" (164), koji članak vam dostavljamo, samo što je tu Milica pogrešno označena devojačkim prezimenom.\nMolim vas da ovo objavite nakon što proverite i ne dozvolite sudiji Pantiću da poturi svoju švalerku za sudiju i da se već jednom stane na put samovolji i bahaćenju pojedinih učesnika u Visokom savetu sudstva, da se ne izabere ljubavnica Pantića koja je jedva završila fakultet posle više od deset godina studiranju sa šesticama.


Čuli ste za Carsku palatu Sirmijuma, a Zavod za zaštitu spomenika priprema projekat za još jedan objekat\nLokalitet Širingrad je bio martirijum ili grobna bazilika iz ranog hrišćanstva, Foto: Sremska Mitrovica živi\nLokalitet Širingrad je bio martirijum ili grobna bazilika iz ranog hrišćanstva\nObjavljeno: 01.09.2021. 15:06h\nZavod za zaštitu spomenika kulture iz Sremske Mitrovice u svojoj nadležnosti ima vredne i istorijske objekte iz celog Sremskog okruga. Najveću pažnju na njihov rad privlači antički Sirmijum, na čijim ostacima pažljivo i sistematski radi tim stručnjaka ove ustanove. Malo se zna da je ovaj grad živeo na dve obale Save, odnosno na prostoru današnje Sremske i Mačvanske Mitrovice.\n“Dok je u srednjem veku naselje sa leve savske obale bilo posvećeno kultu Svetog Dimitrija, a današnja Sremska Mitrovica nosila naziv Civitas Sancti Demetrii, naselje sa desne obale Save bilo je posvećeno kultu Svetog Irineja, sirmijumskog episkopa, pogubljenog na mostu koji je spajao dva dela Sirmijuma. Upravo ovaj lokalitet u Mačvanskoj Mitrovici, koji se zove Širingrad ili Zidine, bio je kultno mesto hrišćana od kraja antike, pa sve do 15. Veka”, rekla je Biljana Lučić, arheolog Zavoda za zaštitu spomenika kulture u Sremskoj Mitrovici.\nLokalitet Širingrad je bio martirijum ili grobna bazilika iz ranog hrišćanstva, ali osim toga za ovaj lokalitet vezuje se i jedna veoma popularna misterija. Radi se o grobu broj 18, za koji su relevantni naučnici pre nekoliko decenija doneli zaključak o mogućnosti da se radi o grobnici Svetog Metodija. Dok se zna da je Sveti Ćirilo sahranjen u Rimu, Metodijevo grobno mesto nikada nije definitivno utrvđeno.\n“Bar što se Sirmijuma tiče, na lokalitetu Širingrad imamo kontinuitet kultnog mesta. Mi u Zavodu za zaštitu spomenika kulture Sremska Mitrovica već neko vreme radimo na projektu natrkivanja ovog lokaliteta, a nedavno su izvršeni konzervatorsko-restauratorski radovi, kako bi se ovaj važan, ali nedovoljno poznat lokalitet očuvao i na najbolji način predstavio javnosti”, rekla je gospođa Lučić za Sremska Mitrovica živi.\nSremska Mitrovica živiSremska MitrovicaSirmijumZavod za zaštitu spomenika kultureMačvanska Mitrovica


Veoma ste angažovani, posebno ako radite u privatnoj firmi ili planirate privatan biznis. Dobro razmislite pre nego što se upustite u nešto što može prevazići vaše snage, kako psihičke tako i fizičke. S druge strane, ne propuštajte dobre šanse, posebno na preporuku Strelca ili Ovna. Nije trenutak za finansijske transakcije niti za kupovinu nekih stvari, posebno elektronske opreme ili novog automobila.\nMoguće je da ste predmet kritike kako partnera tako i vaših bližnjih. Svi bi da vam daju neki savet, a vi malo šta od toga svega prihvatate. Možda bi bilo mudrije da se poverite nekome ko dobro poznaje i vas i vašeg partnera.\nZdravlje - Brinite o svom zdravlju, nežniji ste nego što misliste.\nMogli biste imati mnogo uspeha u radu sa strancima. Ipak, budite oprezni jer nije svejedno koja država je u pitanju. Sledite svoju intuiciju i savete Škorpije ili Jarca. Dobro se snalazite u finansijama, ali samo dok štedite. Dva puta merite jednom secite, jer u protivnom ćete ući u minus na računu. Platite zaostale račune.\nNe odgovora vam ovaj period, pogotovo što ste u poslednje vreme sumnjičaviji nego inače. Dobijate ponude s više strana za izlaske, a vi mislite na nekoga koga ste povremeno viđali negde u inostranstvu, ili ko dolazi iz drugog mesta. Nije vreme za eksperimentisanje ni u jednoj sferi života.\nViše se šetajte u prirodi.\nSituacija se popravlja zahvaljujući vašoj angažovanosti, ali i spremnosti da prihvatite saradnju pod nekim novim, vrlo povoljnim uslovima. Ne odbijajte ništa na neviđeno jer vam se čini da ponuda nije dobra. Naprotiv, može biti ono na šta ste dugo čekali. Bez obzira na to koliko drugi misle da ste skloni trošenju, vi u stvari uvek imate neki dinar sa strane. Tako se osećate sigurnijim.\nVreme je za obračun, ali pazite kako to izvodite, jer vaše reči često su ubojitije od svakog oružja. Partner će pokušati da minimizira svoje grehe, ili da ih ne prizna. Još ima onih koji bi želeli da budu s vama.\nSve što vas je do sada pritiskalo, neizvesnost, sumnja i strah - nestaće. Konačno ćete početi sami da kreirate svoju sudbinu, što je u ovom trenutku za vas najbolje. Moguć je dobar dogovor sa Ovnom ili drugom Škorpijom. Ne dozvolite da drugi upravljaju vašim finansijama, vi to najbolje radite. Budite malo štedljiviji.\nVi polako ispitujete teren za ono što će doći. Ne budite previše direktni, možete reći i nešto što ne mislite, pa ćete sledeće sedmice morati da se pravdate. Ako ste muškarac, u boljoj ste poziciji nego ako ste žena.\nBavljenje sportom može vam doneti samo dobro.


Osnovci u RS od ponedeljka ponovo u klupama\nTanjug 9. aprila 2021. 14:32\nBANJALUKA – Osnovci u školama u Republici Srpskoj se od ponedeljka vraćaju u klupe, a oni koji pohađaju srednje i visoke škole ostaju i dalje na onlajn nastavi, saopšteno je danas iz Vlade Republike Srpske.\nOva mera biće na snazi do 19. aprila.\nDo tada moguće je organizovati ekreativne i trenažne aktivnosti sportskih organizacija i sportista u grupama do 30 osoba, kao i profesionalne takmičarske aktivnosti sportskih organizacija i sportista, bez prisustva publike ili drugih koja nisu akreditovana od organizatora.\nNova mera se odnosi i na ograničen broj putnika u međugradskom drumskom saobraćaju, dok u autobusima u kojima se obavlja prevoz lica u gradskom i prigradskom drumskom saobraćaju popunjenost autobusa ne može biti veća od 50 odsto od kapaciteta autobusa.


Metal Furniture Plus | Arhivski ormani Metal Furniture Plus-a u Ambasadi Japana u Beogradu\nMetal Furniture Plus je do sada ostvario saradnju sa većim brojem ambasada u Srbiji. Ambasada Japana u Beogradu je dodatno opremljena našim metalnim arhivskim ormanima (model AO i arhivske komode sa kliznim vratima), čime je nastavljen uspostavljen poslovni odnos.\nObjavljeno u 19:28h pod Ambasade\t- autor\tMetal Furniture Plus\nArhivski ormani, koji su isporučeni Ambasadi Japana, obuhvataju sledeće modele:\n– arhivski orman AO – 920 je namenjen za čuvanje arhivske građe, koja se javlja u različitim oblicima: papir, mikrofilm, CD, audio i video kasete.\n– arhivski orman model AO – 1200 je metalna oprema koja će pomoći u efikasnom postavljanju organizacije “upravljanja dokumentima”. Arhivski orman ove vrste je optimalno rešenje za arhiviranje dokumentacije, kao što je: knjižna građa, registratori, fascikle, kutije i ostalo.\n– arhivski ormani sa kliznim vratima su model metalnih ormana koji su namenjeni čuvanju dokumentacije i arhivske građe. Varene su izrade sa kliznim vratima Unutrašnju opremu arhivskih ormana čine pomerljive police, koje su podesive po visini, a u skladu sa željama i potrebama kupca.\nArhiviranje, Arhivska građa, Arhivske komode, Arhivske komode sa kliznim vratima, Arhivski ormani, Metalna oprema, Metalni ormani


PANČEVO: Marko Perović je novi šef stručnog štaba Železničara | 013 info\nFoto: FB Železničar\nPANČEVO: Marko Perović je novi šef stručnog štaba Železničara\nB92\tPon, 29/06/2020 - 20:01\nBivši fudbaler Crvene zvezde, Vojvodine, Kremonezea, Vitesea, Sporting Hihona i Napolija, Marko Perović, novi je trener pančevčevačkog Železničara. Na klupi novog prvoligaša on će zameniti Dušana Jevrića.\nPerović već 20 godina živi i radi u Italiji, a dolazak u naš grad praktično predstavlja njegov povratak u srpski fudbal.\n"U Pančevo sam došao preko zajedničkih prijatelja i dopao mi se program Železničara. Velika šansa i iskušenje za mene. Imam veliki entuzijazam. Radio sam sa Zoranom Milinkovićem u Vojvodini, kasnije u OFK Beogradu, Spartaku i kiparskom Anortozisu, a poslednji klub bio mi je Al-Feiha sa Slavoljubom Muslinom", rekao je Perović na predstavljanju u prostorijama kluba.\nCilj će biti opstanak u Prvoj ligi.\nSportski direktor pančevačkog prvoligaša Saša Radulović rekao je da će novi šef struke imati punu podršku svih u klubu i poželeo mu dobrodošlicu.\nIskoristili smo priliku da ga pitamo u vezi nedavnih saznanja da je legenda Partizana i srpskog fudbala Saša Ilić trebalo da preuzme Železničar.\n"Mogu da potvrdim da je bilo kontakata i sa mnom i sa predsednikom kluba (Zoran Naunković, prim. aut.). Naša je ideja bila da trener u novoj sezoni bude Saša Ilić kao veliko ime. Bio je opcija, bili smo blizu dogovora, ali je on odustao zbog nekih privatnih obaveza i drugih planova i nije prihvatio našu ponudu. Ali, Saša je ostavio otvorena vrata za saradnju u budućnosti", odgovorio je Radulović.\nŽelezničar će prvi deo priprema odraditi u Pančevu, a potom će se preseliti na Zlatibor.\nNa planinskoj lepotici je za sredinu jula već ugovoreno nekoliko pripremnih utakmica sa timovima iz Superlige.\nU Prvoj ligi će sledeće sezone učestvovati 18 klubova, a još uvek se čeka potvrda da li će prvenstvo početi 8. ili 15. avgusta.


Djoković u drugom kolu Olimpijskih igara\nIzvor: Beta, 24.Jul.2021, 10:01\nSrpski teniser Novak Djoković plasirao se danas u drugo kolo Olimpijskih igara u Tokiju, pošto je pobedio 139. tenisera sveta Uga Delijena iz Bolivije posle dva seta, 6:2, 6:2.Prvi teniser sveta pobedio je u meču koji je trajao 61 minut. Djoković je četiri puta oduzeo servis Delijenu, koji nije imao nijednu brejk loptu.Djoković će u drugom kolu igrati protiv 48. tenisera sveta Nemca Jana Lenarda Štrufa.Štruf je ranije danas pobedio Brazilca Tijaga Monteira posle dva seta, 6:3, 6:4.\nPogledaj vesti o: Novak Đoković, Tenis, Japan\nNezavisne Novine: Đoković vrhunski započeo Olimpijske igre pobjedom nad Delijenom\nNezavisne Novine: Delijan oduševio Novaka: Razmijenili par riječi i tražio mu dres\nNovak Đoković plasirao se danas u drugo kolo Olimpijskih igara u Tokiju, pošto je pobedio 139. tenisera sveta Uga Delijena iz Bolivije posle dva seta, 6:2, 6:2.\nNovak slavio bez većih problema u prvom meču. Srpski teniser Novak Đoković savladao je na startu Olimpijskih igara u Tokiju Bolivijca Huga Delijena sa 2:0, po setovima (6:2, 6:2). Novak je od starta duel pokazao da je apsolutni favorit na današnjem meču i rutinski priveo meč kraju u svoju korist....


Poslovna etika | ProCredit Bank - Srbija\nSvoje finansijske usluge ne pružamo preduzećima ili pojedincima ukoliko se sumnja da praktikuju rad koji je nebezbedan, štetan za životnu sredinu ili se kosi sa moralnim principima, što se posebno odnosi na korišćenje dečje radne snage. Ovaj deo poslovanja regulisan je uz pomoć: Lista isključenih delatnosti\nProCredit banka, koja posluje u okviru ProCredit grupe je razvojno orijentisana banka koja se drži visokih etičkih standarda u svom poslovanju sa posebnim osvrtom na uticaj na prirodno okruženje i društvenu zajednicu.\nU okviru same banke aktivno promovišemo otvorenu komunikaciju koja se temelji na zajedničkom "etičkom kompasu" i stvorili smo profesionalnu klimu čija je osnova iskrena i verodostojna komunikacija.\nStoga nudimo otvorenu radnu atmosferu koja omogućava svim našim zaposlenima da direktno komuniciraju sa pretpostavljenima , ljudskim resursima, internom revizijom, službenikom za usklađenost ili menadžmentom banke. Pored toga banka ima definisane kanale komunikacije putem kojih su omogućene prijave nepravilnosti koje po slobodnoj volji podnosioca mogu biti i anonimne ili ne.\nSvi zaposleni i menadžeri ProCredit banke, kao i naši klijenti, poslovni partneri i šira javnost, imaju mogućnost prijave uočenog ponašanja koje je eventualno nezakonito, prevarno ili neetično.\nAko želite da prijavite informacije ove vrste, a u vezi su sa našim poslovnim aktivnostima, poput kršenja našeg Kodeksa ponašanja, internih pravila ili postupaka, kao i kršenja zakona, možete nas kontaktirati putem e-mail adrese srb.etika@procredit-group.com\nBanka će sve žalbe razmotriti dosledno, sa dužnom pažnjom i primenom jednakih standarda.


GLAS ISTINE: ORGANIZOVANI KRIMINAL U BOBAR GRUPI\nORGANIZOVANI KRIMINAL U BOBAR GRUPI\nOvo je samo mali dio iz višegodišnjeg terora koji vrši OT Bijeljina nad svim srodnicima ubijenog djeteta čije ubistvo pokušava da prikrije. Danas je već razotkriveno da su preko Bobar banke pokradeni stotine miliona KM i potpuno su jasni motivi pripadnika zločinačke organizacije. Kad se tome doda činjenica da je prilikom ubistva izvršeno krijumčarenje (vjerovatno kokaina) postaje jasno o kakvom se monstruoznom kriminalu radi...\n"Zloupotreba službenog položaja ili ovlašcenja te saučestvovanje u izvršenju ili prikrivanju više drugih krivičnih djela...\nOBRAZLOŽENJE Sve radnje koje će biti opisane u nastavku izvršene su sa prvenstvenim ciljem da se spriječi bilo kakva istraga unutar Bobar grupe ta nesmetano nastave kriminalne radnje, među kojima se ističe pranje novca narko mafije, te pljačkanje depozita preko Bobar banke, što je tek nedavno razotkriveno, poslije uvođenja prinudne uprave i likvidacije a radi se o stotinama miliona KM.\nDana 5.9.2012. imao sam namjeru ostvariti više prava garantovanih zakonom i Ustavom a među njima je bilo pravo na podnošenje krivične prijave vezano za kriminalne radnje koje su se dešavale unutar Bobar grupe a počinjene kako od pravnog lica tako i od fizičkih lica.\nNapominjem da je materijal o krivičnim djelima mnogo složeniji i obimniji nego što će biti dostavljen u prilozima, no pozadina svega je krijumčarenje koje se vršilo u firmu AD Univerzal, unutar Bobar grupe, te radnje radnika portira firme Univerzal koji je prije svega pomogao kamionu, koji je dovezao krijumčarenu robu da pobjegne sa lica mjesta.\nRadi se o gospodinu Sofrenić Blagiši, koji je zatim uklonio sa mjesta zločina materijalni dokaz ubistva, torbu koju je djevojčica nosila na sebi, pa je potom oprana benzinom i uklonjena iz svih istražnih radnji. Vidljivo je u prilogu koji pokazuje fotografiju te torbe da je kaiš dvostruko presječen a vidljiv je i prelaz iz originalne žute boje u drugu nijansu, što je znak da je u pitanju neko jako hemijsko sredstvo koje je i boju skinulo.\nTaj dokaz (pomenutu torbu) su imali obavezu, službeno da obrade, prije svega inspektor kriminalističke policije Marković Dragoslav a potom okružni tužilac Danica Stjepanović. Da li su je oni oprali hemijskim sredstvom ili je to prethodno učinio portir Sofrenić ili neki od njihovih saučesnika, zasad je nepoznato ali je činjenica da je odgovornost za sve što se desilo sa pomenutim dokazom i njegovo sakrivanje svih 6 mjeseci navodne istrage, na okružnom tužiocu Stjepanović Danici.\nDakle fotografija torbe je materijalni dokaz prikrivanja ubistva ali ne i jedini. Naime postoji više dokaza da se radi o prikrivanju ubistva osmogodišnje djevojčice a jedan od njih je fotografija mjesta zločina koja se nalazi u jednom od drugih priloga pod nazivom "Izjave aktera šverca i ubistva". Na slici je vidljiv ulaz u firmu Univerzal, gdje se vidi više krvavih mrlja nekih desetak metara prije samog pada djevojčice na asvalt. Prva mrlja krvi nalazi se upravo na mjestu gdje se ukrštaju putanje kamiona i bicikla a narednih desetak metara sve do mjesta pada na asfalt vidljivo je više krvavih mrlja što jasno pokazuje da je da smrtonosne povrede došlo mnogo prije samog pada. Na vrhu pomenutog priloga nalaze se djelovi izjava vozača i direktora gdje se vidi da su vozači dovezli 4 paketa neidentifikovane robe a direktor tvrdi da je ujutro magacioner zatekao samo paket. Osim toga vidljivo je da je jedan od zaposlenih bio i gospodin Slaviša Bobar koji je 10. aprila 2013. uhapšen kao član kriminalne grupe Darka Eleza. Ranije pomenutu torbu, sam fotografisao krajem januara 2010. u prostorijama Osnovnog suda u Bijeljini i odmah pismeno dostavio Okružnom tužilaštvu u Bijeljini, te podneo zahtjev za pristup informacijama, tražeći da OT Bijeljena objasni kako je došlo do presijecanja kaiša, ko je kada i zašto oprao kaiš pomenute torbe, te da li je Tužilaštvo ustanovilo ima li presjecanje kaiša kakve veze sa nanesenim povredama djevojčice, koje je konstatovao obducent.\nTo je samo dio materijala koji sam imao namjeru predočiti tužiocu i dati izjavu na zapisnik no u tome sam spriječen.\nGlavni okružni tužilac OT Bijeljina Kovačević Novak, znajući odranije da imam veliki broj dokaza o krivičnim djelima, izdao je usmenu naredbu sudskoj policiji, da ne dozvoli pristup nijednom od srodnika ubijene djevojčice Ivone Bajo. Tako mi je dakle tog dana sudska policija zabranila pristup Tužilaštvu, te sam da bih imao dokaze o tom kriminalu, odbio njihovu naredbu, da se udaljim i na sebe postavio plakat koji pokazuje vezu između Okružnog tužilaštva i organizovanog kriminala.\nDa bi se prikrio kriminal u Bobar grupi pripadnici zločinačke organizacije su izdali naredbu da budem uhapšen i držan u pritvoru 12 sati te umjesto da shodno zakonu odmah budem izveden pred sud, čekalo se do 3. decembra kada je svjedok sudski policajac instruisan da lažno svjedoči. On je naime izjavio da sudska policija ima nalog da se prema meni ophodi kao prema svim drugim građanima, odnosno da mi dozvoli pristup ukoliko je tužilac slobodan.\nNo, da je to bila obična laž vidljivo je iz dokumenta A– 326/12 koji je glavni okružni tužilac dostavio Visokom sudskom i tužilačkom vijeću a u kome se priznaje da postoji usmena naredba o zabrani pristupa.\nU presudi Prekršajnog suda od 3. decembra 2012. navedeno je iz kog razloga razloga sam prekršajno osuđen. Naime na pitanje policajaca zbog čega mi je pristup zabranjen, odgovorio sam da je to zbog toga što donosim dokaze o kriminalu skupštinskog poslanika Gavrila Bobara a da to sprečava glavni okružni tužilac Novak Kovačević po nalogu Milorada Dodika. Iako izražavanje mišljenja o radu državnih funkcionera nikako ne može da se okarakteriše kao vrijeđanje prema zakonu o prekršajima, sudija je da bi zaštitio "moralni lik i djelo" pomenutih presudio da se radi o prekršaju.\nOvdje se radi dakle o sinhronizovanom djelovanja više lica, počev od Novaka Kovačevića preko načelnika sudske policije Danka Borovčanina te komandira MUP-a Marić Nenada i na kraju sudije Dragoljuba Đurića.\nOstalo je nepoznato ko je instruisao sudskog policajca Zorana Čavića, da lažno svjedoči, no istraga to lako može ustanoviti.\nSAD KAO OT BIJELJINA ISTRAŽUJE KRIMINAL UNUTAR BOBAR GRUPE I KONKRETNO MANJAK OKO 10 MILIONA IZ TREZORA A PRETHODNIH 5 GODINA SU SVIM SREDSTVIMA SPREČAVALI ISTRAŽIVANJE I PROCESUIRANJE KRIMINALA KOJI JE TAMO VRŠEN.\nu travnja 10, 2015


20% popusta na dečije proizvode u optici Oculus!\nOdaberi kvalitet za svoje najmlađe!\nU optici Oculus te ovih dana čeka akcija koja ti donosi 20% popusta na dečije sunčane naočare, dečije dioptrijske ramove i dioptrijska stakla za decu. Ne propusti priliku da ostvariš snižene cene koje važe do 24. oktobra!


Rakovica : Politika : Ministar Medved u Rakovici\nSrijeda , 25.11.2020. | 23:08\nObjavljeno: 2.9.2016. u 8:04\nMinistar Medved(Foto: Sabit Gaši)\nTehnički ministar branitelja Tomo Medved posjetio Rakovicu i razgovarao s braniteljima ovoga kraja\nRakovica- Tehnički ministar branitelja Tomo Medved posjetio Rakovicu i razgovarao s braniteljima ovoga kraja. Na početku ga je pozdravio i zahvalio mu se na dolasku gospodin Zoran Luketić koji ga je predstavio braniteljima.\nU svom obraćanju, ministar Medved se predstavio i pokušao, u kratkim crtama, objasniti braniteljima što je, kao ministar, radio u svom mandatu te koji su mu ciljevi i planovi ako ponovno bude imao priliku obnašati dužnost ministra branitelja. Dotakao se svih problema koje tište branitelje, od stambenog zbrinjavanja branitelja, problema sa zakonom o jurisdikciji Srbije na području ex Jugoslavije, o nestalima, odšteti koje bi Srbija morala isplatiti onima koji su bili u srpskim logorima...\nTakođer je kazao da se zalaže da se svi zakoni i uredbe, kojih je oko 260, o hrvatskim braniteljima objedine u jedan zakon koji bi morao biti Ustavna kategorija.


Javno komunalno preduzeće Paraćin | JKP PARAĆIN - x1flG\nKnjaza Miloša 2 B, 35250 Paraćin\nJavno komunalno preduzeće Paraćin |\nU poslove koje obavlja JKP ,,PARAĆIN" spadaju upravljanje komunalnim otpadom kojim je obuhvaćena čitava teritorija opštine Paraćin.\nUkoliko su Vam potrebne naše usluge možete nas posetiti na adresi Knjaza Miloša 2 B.\nNaša obaveza je upravljanje gradskim grobljem, javnim površinama, zelenom i stočnom pijacom, ali i održavanje čistoće na površinama javne namene, održavanje javnih zelenih površina, kao i delatnost zoohigijene (hvatanje pasa lutalica) i upravljanje gradskom deponijom.\nOsnovni moto našeg poslovanja je da opština u kojoj živimo bude što čistija i prijatnija za život.\nNašim sugrađanima smo na usluzi svakog radnog dana.\nUkoliko vam trebaju detaljnije informacije možete posetiti naš sajt.


Program “Teslin dan” – Grad Niš\n· Miloš Jovanović · 10. jula 2014.\nDanas je dan nauke u Srbiji i obeležava se na dan rođenja naučnika i pronalazača Nikole Tesle koji je 10. Jula 1856. rođen u Gospiću u Hrvatskoj.\nProgram “Teslin dan” biće održan i u Nišu, Leskovcu, Zaječaru, Knjaževcu, Bajinoj Bašti, Užicu, Negotinu, Fruškoj gori i Sremskoj Kamenici. Beogradski centar za promociju nauke prirediće Dečiji naučni klub, izložbu “Teslina vizija interneta”, naučnu tribinu “HAARP i druge zablude o nauci”, a biće filmova o delu i životu Nikole Tesle pod nazivom “Teslin bioskop”.\n2011. godine odlukom Vlade Srbije, ustanovljen je pored međunarodnog i nacionalni Dan nauke, 10. jul, dan rođenja Nikole Tesle.\nSledeća objava: Zajednički projekat Niša i Pirota\nPrethodna objava: Održana 95. sednica Gradskog veća


Dvoje tinejdžera umrlo od droge za šest mjeseci\nALARMANTNO: RASTE BROJ MLADIH KOJI KORISTE NARKOTIKE\nPredstavnicima nevladine organizacije 4 Life, tokom ove godine javilo se više tinejdžera korisnika droga, nego ukupno za osam godina postojanja\ntinejdžer, droga, Foto: Shutterstock\n17.09.2016. 13:40h Ažurirano: 17.09.2016. 13:40h\nZa samo šest mjeseci dvoje sedamnaestogodišnjaka stradalo je od prevelike doze droge koju su unijeli u sebe. To su podaci kojima raspolaže nevladina organizacija 4 Life.\nDirektor Saša Mijović kazao je “Vijestima” da su te činjenice zabrinjavajuće i da je nužno preduzeti hitne mjere kako bi se spriječila zloupotreba droga.\nDodao je da još više brinu podaci o broju maloljetnika koji koriste psihoaktivne supstance i da se 4 Lifeu tokom godine javilo više tinejdžera korisnika droga, nego ukupno za osam godina od kad su osnovani.\n“Prije par mjeseci sedamnaestogodišnjak sa sjevera predozirao se na žurci u Tivtu. Sada je zbog prekomjerne upotrebe droge umrla njegova vršnjakinja iz jednog primorskog grada. Prema podacima dostavljenim našem udruženju, najprije je uzela sintetičku drogu, a potom heroin - da je 'spusti'. Predozirala se i umrla. Ni o jednom od tih slučajeva nema zvaničnih podataka i reakcija države je izostala”, kazao je Mijović.\nTvrdi da nadležne ne zanimaju zabrinjavajući podaci o sve nižoj starosnoj granici korisnika droga, ni njihovom znatno uvećanom broju.\nTvrdi da to dokazuje i nerad zaposlenih u Odjeljenju za droge u Ministarstvu zdravlja i nedostatak precizne evidencije o broju zavisnika od droga.\n“Problem droga najmanje interesuje one u čijem je to opisu posla. Da ih interesuje, znali bi da sve veći broj mladih ljudi, ponekad i mlađih od 15 godina, koristi drogu i da je droga i te kako prisutna u srednjim školama. Kada bi se država uključila u problem rješavanja zloupotrebe droga, možda bi i mogli da nađemo model da se izborimo sa tim. Ovako, porodice zavisnika i zavisnici prepušteni su sebi i nevladinim udruženjima koja se bave zloupotrebom droga, koje država pokušava da ugasi neobezbjeđivanjem sredstava za finansiranje”, kazao je Mijović.\nRekao je da mladi sve češće koriste sintetičke droge, ali i da posežu za heroinom.\n“Među tinejdžerima je izrazito primijećen trend povećanja zloupotrebe sintetičke droge MDM, zatim spida, ekstazija. To su takozvane droge za žurke, ali nije im strano ni korišćenje heroina. Povećan je i broj 'vikend' korisnika kokaina, s tim što je među njima mali procenat tinejdžera. To su uglavnom zavisnici stariji od 20 godina”, kazao je Mijović.\nIstakao je da ga je kritički stav prema Odjeljenju za droge u Ministarstvu zdravlja ove godine koštao odbijanja projekta 4 Lifea, na konkursu za raspodjelu novca od igara na sreću nevladinim organizacijama.\n“Pokušavaju da ugase servis kome se godišnje obrati za pomoć 500 ljudi - osoba koje koriste droge, oboljelih od hepatitisa C, članova porodica... Ali nećemo odustati. To što u Crnoj Gori za institucije i njihove činovnike zakoni ne važe, neće nas natjerati da odustanemo od naših ciljeva. Duže od dva mjeseca predsjednik i sekretar Komisije Asmir Pepić i Velibor Damjanović ne odgovaraju na naša pitanja - zbog čega smo odbijeni, iako im je još prije mjesec i po istekao rok za odgovor. Moram reći da je to veoma bahato ponašanje državnih službenika”, kazao je Mijović.\nMijović: Da li ćemo se ugasiti zbog nečijeg nemara, zavisi od predsjednika Vujanovića\nMijović je kazao da razumjevanja za organizacije koje se bore protiv droga nijesu imali ni članovi podkomisije za oblast - doprinos u borbi protiv droga i svih oblika zavisnosti, koji su odlučivali kome će novac od igara na sreću biti raspoređen.\n“Rezultat toga je da je trenutno u 4 Lifeu u programu odvikavanja 15 korisnika, od kojih je troje maloljetnika. Ako tome dodamo tretmane sa članovima njihovih porodica, dolazimo do toga da je sada neizvjestan nastavak pomoći za više desetina ljudi i to isključivo zbog onih kojima je dato da odlučuju, a koji nemaju volje ni znanja da rade”, kazao je Mijović.\nObjasnio je da se zbog tog problema obratio i predsjedniku Državnog savjeta za sprečavanje zloupotrebe droge, ujedno i predsjedniku Crne Gore Filipu Vujanoviću.\n“Zamolio sam ga da razmotri mogućnost kako da pomogne da se ne ugasi servis koji radi osam godina zbog nedostatka znanja, volje i želje pojedinih državnih službenika. Sada čekamo šta će on uraditi”, rekao je Mijović.\nzavisnici od narkotikaSaša MijovićNVO 4 Lifenarkoticidroga


Da li se dopada tebi ono što i meni? | blog\n"Odgovor na prvo pitanje (Da li će se dopasti drugima?) zahteva da ljudi krenu od svojih preferencija za proizvode, koje zovemo projekcija," kažu autori članka, Caglar Irmak (Univerzitet Južne Karoline), Beth Vallen (Univerzitet Lojola) i Sankar Sen (Baruh koledž). Drugo pitanje (Ako se drugima dopada, da li će meni?) čini da se ljudi prvo zamisle o preferencijama drugih i onda donose odluku da li im se dopada proizvod ili ne, što se zove "introjekcija."\nAutori kažu da različiti psihološki procesi podležu projekciji i introjekciji. "Naročito, pokazujemo da se donošenjem svog mišljenja o proizvodu pre nego što pomislimo o preferencijama drugih, kao u projekciji, afirmiše koncept jedinstvenosti osobe." Ovo zauzvrat, oslabljuje težnju ka jedinstvenosti i vodi potrošače ka viziji da će se drugima dopasti ono što se dopada i njima.\nU svojim studijama, autori su učesnicima pokazali reklame za jedan od dva nova tehnološka proizvoda koji se još nisu pojavili na tržištu. Jedna grupa učesnika prijavila se za stanje projekcije, iznela svoje preferencije za proizvod i onda procenila preferencije drugih. Druga grupa koja je dodeljena za stanje introjekcije, procenila je preferencije drugih i onda iznela svoje preferencije. Zatim je izmerena potreba učesnika za jedinstvenošću.\n"Ako se upoznamo sa preferencijama drugih pre nego što formiramo svoje, u sladu sa time težimo da sačuvamo našu jedinstvenost menjanjem svojih preferencija prema proizvodu," kažu autori. "Međutim, ako već imamo mišljenje o proizvodu, u redu smo sa time da nas drugi slede."


Godine nezakonitosti u zimskom održavanju cesta u Visokom – Visoko.ba\n5. Februara 2019. 5. Februara 2019. Midhat Hajdarević Visoko\nFOTO+VIDEO / Detektor.ba: Godine nezakonitosti u zimskom održavanju cesta u Visokom\nVisoko godinama ima problem sa zimskim održavanjem cesta. Bivši načelnik ove općine osuđen je za zloupotrebu položaja tokom dodjele tendera, a u drugom slučaju Sud je odbio optužnicu protiv njega jer je u međuvremenu ovo krivično djelo postalo prekršaj. Na većinu tendera za održavanje cesta bude najmanje po jedna žalba, a procesi se razvlače mjesecima.\nBalkanska istraživačka mreža Bosne i Hercegovine (BIRN BiH) dokumentovala je postojanje ovog problema od barem 2005. godine.\nU decembru 2017. bivši načelnik Općine Visoko Munib Alibegović osuđen je na godinu dana uslovno zbog zloupotrebe položaja u 2009. godini.\nVlasnik kompanije “Atlas-D” Jasmin Dlakić godinama je upozoravao na neregularnosti u tenderima.\n“Da je on odmah 2010. godine osuđen, drugačije bi to bilo, a on je osuđen tek u decembru 2017. godine”, kaže Dlakić.\nU obrazloženju presude stoji da je Alibegović nakon neuspjelog tendera za zimsko održavanje lokalnih puteva u Visokom, kako bi izbjegao drugi tender, posao dodijelio Javnom komunalnom preduzeću (JKP) “Gradska groblja” iako ova firma tehnički nije mogla da obavlja te poslove, niti je registrovana za to, pa je kao podizvođača angažovala firmu “Ado-Trans” iz Visokog.\nU razgovoru za BIRN BiH, Asmir Hodžić, tadašnji direktor JKP-a “Gradska groblja”, kaže da su firmu “Ado-Trans” angažovali na osnovu raspisanog tendera i da je sve urađeno u skladu sa zakonom.\n“Ako mi ne ispunjavamo neku od pobrojanih komunalnih djelatnosti, kao javno preduzeće dužni smo da raspišemo tender. Nama je dat neki posao, evo iz zimske službe, mi nemamo dovoljno mehanizacije i mi na osnovu toga raspisujemo tender”, kaže Hodžić.\nMunib Alibegović nije želio govoriti za BIRN BiH.\nObilje krivičnih prijava\nAlibegović je bio načelnik Općine Visoko u dva mandata, od 2004. do 2012. godine. Drugi mandat je osigurao sa do tada najvećim povjerenjem glasača u općini Visoko.\nU intervjuu za portal Visoko.co.ba, mjesec dana prije nego je Kantonalno tužilaštvo Zeničko-dobojskog kantona (ZDK) 26. novembra 2015. podiglo optužnicu protiv njega zbog prekoračenja službene ovlasti, Alibegović je izjavio da nikada nije zloupotrijebio položaj, a pogotovo ne radi ostvarivanja materijalne koristi.\n“Krivičnih prijava je bilo i anonimnih i potpisanih, i u vrijeme mandata i kasnije, ali, hvala Bogu, nije bilo elemenata odgovornosti za podizanje optužnica, bez obzira na razne prijetnje i pritiske kojima su bili izloženi i službenici Općine i Tužilaštva Zeničko-dobojskog kantona”, kazao je Alibegović.\nU augustu 2009. godine, na tenderu za zimsko održavanje lokalnih cesta u Visokom, kao najpovoljniji ponuđač izabrana je firma “Mušinbegović”, nakon čega je “Atlas-D” uložio više žalbi, koje je Ured za razmatranje žalbi usvojio. U februaru 2010. godine “Atlas-D” je podnio krivičnu prijavu protiv Alibegovića i još tri osobe.\nDlakić kaže kako nakon više žalbi i odluka Ureda za razmatranje žalbi koje je Općina Visoko ignorisala, nije želio ulagati nove žalbe.\n“Ja više nisam imao snage za žalbe pa sam podnio krivičnu prijavu. Svake godine sam ja imao pozitivno rješenje. Ured je u ponovnom postupku naložio da se ponovi postupak, a on (Munib Alibegović, op.a.) poništi postupak”, kaže Dlakić.\nBivši direktor JKP-a “Gradska groblja” Asmir Hodžić problem vidi drugačije uprkos presudi protiv Alibegovića.\n“Ja ne branim ovog čovjeka. (…) Ovo je personalni problem između Dlakića i Alibegovića”, kaže Hodžić.\nNaredna sezona zimskog održavanja puteva između 2010. i 2011. godine završila je s još jednom krivičnom prijavom koju je firma “Atlas-D” podnijela protiv Alibegovića jer je bez provedenog tendera posao dao preduzeću “Gradska groblja”, i protiv Hodžića jer je pristao na zaključenje ugovora iako je znao da nije proveden postupak javne nabavke i da njegovo preduzeće nije registrovano za obavljanje ove vrste poslova, navodi se u prijavi u koju je BIRN BiH imao uvid.\n“To i jeste jedan problem javnih preduzeća kad je u pitanju održavanje iz bilo kojeg segmenta, od zelenih površina do saobraćajnica u ljetnom i zimskom periodu. (…) Postavlja se pitanje (…) raspisuju li se tu tenderi. Zato je formirano javno preduzeće da pruža određene komunalne usluge i po Zakonu o privrednim društvima, treba da ispunjava tehničko-tehnološke uvjete ili bilo koju od pobrojanih komunalnih djelatnosti”, kaže Hodžić.\nOdbijanje Tužilaštva da istraži navode\nIz Tužilaštva su u julu 2011. odgovorili da neće provoditi istragu po drugoj krivičnoj prijavi protiv Alibegovića i Hodžića jer je Agencija za javne nabavke BiH dala mišljenje da se ne krši Zakon o javnim nabavkama kada se “ugovoreni radovi dodjeljuju preduzećima koja su u vlasništvu javnih organa”.\nDlakićeva kompanija “Atlas-D” je podnijela više pritužbi na rad Tužilaštva Zeničko-dobojskog kantona i postupajućeg tužioca. Nakon dodatne istrage, Tužilaštvo je ponovo u novembru 2014. obustavilo istragu. U aprilu 2015. godine, nakon nove žalbe, Federalno tužilaštvo ocijenilo je da je “pritužba dopuštena i utemeljena te da postupak treba vratiti u fazu istrage”.\nKrajem maja 2015. godine, Kantonalno tužilaštvo je usvojilo pritužbu i opozvalo odluku o obustavi istrage te naredilo postupajućem tužiocu da ponovo pokrene istragu protiv Alibegovića.\nNakon više od dvije godine, u decembru 2017., Tužilaštvo ponovno obustavlja istragu jer “nije došlo do dokaza koji bi ukazivali na drugačiju odluku u odnosu na naredbu o obustavi istrage iz novembra 2014. godine”. Firma “Atlas-D” je ponovno podnijela pritužbu pa je Tužilaštvo ZDK-a u aprilu 2018. donijelo odluku o ponovnom pokretanju istrage, navodi se u dokumentima u koje je BIRN BiH imao uvid.\nVeć krajem mjeseca, Tužilaštvo je protiv Alibegovića podiglo optužnicu zbog krivičnog djela zloupotrebe položaja. Alibegoviću je, u slučaju da bude proglašen krivim, prijetio odlazak u zatvor jer bi time prekršio uslovnu kaznu na koju je ranije bio osuđen.\nOpćinski sud u Visokom je krajem juna 2018. godine donio rješenje kojim se odbija potvrđivanje optužnice protiv Alibegovića jer “djelo opisano u optužnici nije krivično djelo, već prekršaj”.\nOpćinski sud u Visokom je na žalbu Tužilaštva kazao kako je “Tužilaštvo imalo sasvim dovoljno vremena od (…) kada su počinjene radnje, da poduzme sve potrebne aktivnosti kako bi se djelo koje se stavlja osumnjičenom na teret procesuiralo (…)”.\nU vrijeme tendera 2010. godine Zakon o javnim nabavkama je izbjegavanje raspisivanja otvorenog postupka tretirao kao krivično djelo. U međuvremenu je 2014. godine, dok su pravosudne institucije ZDK-a razmatrale treba li istraživati ovaj slučaj, donesen novi Zakon o javnim nabavkama, kojim izbjegavanje otvorenog postupka više nije krivično djelo, nego prekršaj.\n“U suštini, sva ova priča se svodi na to da oni (Kantonalno tužilaštvo, op.a.) neće da vode krivični postupak”, kaže Dlakić i objašnjava da je krivičnu prijavu podnio 2010. godine, a da tužilac godinama nije podizao optužnicu.\n“Podigao je optužnicu kada je došlo do promjene zakona, u kome je utvrđeno da to više nije krivično djelo, nego prekršaj”, kaže Dlakić.\nIsplata 180.000 KM zbog sporog postupanja\nSporost pravosudnih institucija odigrala je ključnu ulogu u još jednoj sezoni zimskog održavanja cesta. Krajem oktobra 2006. godine firma “Atlas-D” izabrana je za pobjednika tendera za zimsko održavanje visočkih lokalnih puteva, ali ugovor s Općinom Visoko nikada nije potpisan zbog žalbi firmi “Garo Company” i “Mušinbegović”.\nDlakićeva firma je, nakon niza molbi za potpisivanje ugovora, odlučila tužiti Općinu i taj je sudski spor završen u decembru 2010. godine u korist firme “Atlas-D”. Općina Visoko je presudom Kantonalnog suda u Zenici morala firmi “Atlas-D” platiti naknadu štete zbog izmakle dobiti u vrijednosti od 108.000 KM i kamate.\nDvije godine poslije, kada je novac već odavno bio isplaćen, Vrhovni sud Federacije Bosne i Hecegovine (FBiH) je djelimično uvažio zahtjev za reviziju presude u korist Općine Visoko pa je cijeli slučaj završio na odlučivanju u Ustavnom sudu BiH.\nDlakić smatra da Vrhovni sud FBiH nije smio razmatrati visinu odštetnog zahtjeva, ali da se Sud bavio samo time. On je Ustavnom sudu priložio i presudu u slučaju firme “Terex inženjering” iz Bijeljine, koji je bio, kako smatra Dlakić, identičan njegovom.\n“Njihova apelacija je uvažena, a naša odbijena. Isti sud po istom pitanju donosi dvije različite presude”, kaže Dlakić za BIRN BiH.\nKako je od izricanja presude proteklo nekoliko godina, firma “Atlas-D” je morala Općini Visoko s nagomilanim kamatama vratiti oko 180.000 KM.\n“Mene je sporost sistema koštala. Da je sve urađeno na vrijeme, ja ne bih morao da platim toliko kamata”, kaže Dlakić.\nOpćina Visoko je morala ovoj firmi isplatiti 44.000 KM i za sezonu 2005./2006. godine. Početkom novembra 2005. “Atlas-D” je proglašen najboljim ponuđačem na tenderu za održavanje lokalnih puteva. Općina je nakon žalbe firme “Mušinbegović” promijenila odluku i dodijelila tender ovoj firmi.\nUslijedio je niz prigovora firme “Atlas-D”, da bi u konačnici Federalno ministarstvo finansija donijelo rješenje po kojem se Općina obavezuje da dodijeli posao toj firmi. Početkom januara 2006. godine Općina Visoko je ispoštovala rješenje Ministarstva. Firmi “Atlas-D” je također morala, nakon presude Kantonalnog suda u Zenici, isplatiti novac za period kada je firma “Mušinbegović” održavala puteve.\nDodatnih 8.000 KM Općina Visoko je morala platiti firmi “Atlas-D” jer je zbog žalbi ove i firme “Mušinbegović” zaključenje ugovora kasnilo 13 dana u odnosu na početak zimske sezone 2008. godine.\n“Ugovor je zaključen 28. novembra 2008. i mi smo im dali ponudu od 15. novembra, što je početak zimske sezone. Oni nisu htjeli da nam priznaju ovih 13 dana i rekli su da je to greška. Tako da sam ih ja onda morao tužiti”, kazao je Dlakić, koji je pravosnažnu presudu dobio u maju 2012. godine.\nNovi načelnik – ista praksa\nDodjeljivanje ugovora za zimsko održavanje bez provođenja tendera i kasno raspisivanje tendera ponovilo se i s dolaskom Amre Babić 2012. na načelničku poziciju, pokazuju dokumenti za zimsko održavanje ulica i trotoara iz 2015. godine u koje je BIRN BiH imao uvid.\nZa zimsku sezonu 2015./2016. godine Općina Visoko je provela tender za zimsko održavanje lokalnih i nekategorisanih puteva, ali ne i za zimsko održavanje gradskih ulica i trotoara. Dlakić je od Općine tražio objašnjenje zašto ovaj tender nije proveden. Od Općine je dobio informaciju da je ugovor već potpisan s Javnim komunalnim preduzećem (JKP) “Visoko”.\nDlakićeva firma tražila je da se ugovor iz maja 2015. godine poništi u žalbi Uredu za razmatranje žalbi, čiji je mostarski ured donio rješenje da Općina nije dužna da raspisuje tender da bi posao dodijelila javnom preduzeću koje je osnovano 1989. godine.\nUred se pozvao na Zakon o komunalnim poslovima, a u Zakonu o javnim nabavkama je pronašao izuzeće “do otvaranja relevantnog tržišta za konkurenciju” i, uprkos stavu Agencije za javne nabavke da se za zimsko čišćenje gradskih ulica mora raspisati tender, odbacio sve prigovore kompanije “Atlas-D”.\nDlakićeva firma tužila je Ured za razmatranje žalbi BiH i dobila presudu u svoju korist. Sud BiH je odluku Ureda nazvao nepravilnom i nezakonitom.\nTročlano Sudsko vijeće objasnilo je da Ured nije ispitao da li na tržištu postoji konkurencija, odnosno više firmi koje mogu čistiti ulice od snijega, niti je uvažio mišljenje Agencije za javne nabavke i kantonalni Zakon o komunalnim djelatnostima stavio iznad državnog Zakona o javnim nabavkama.\nUred je nakon presude morao promijeniti svoju odluku i poništiti odluku o izuzeću od primjene Zakona o javnim nabavkama, ali je konačnu odluku o potpisanom ugovoru ostavio Općini Visoko.\nZa sezonu 2016./2017. tender za održavanje puteva pokrenut je u junu kako bi bio na vrijeme završen. Ponude su pristigle u julu, ali je odluka o izboru donesena tek u drugoj polovini oktobra. Posao je dobio konzorcij “Atlas-D” i “Citar produkt”.\nNa tu odluku uskoro se žalila kompanija “Mušinbegović gradnja”. Naveli su kako pobjednički konzorcij ne ispunjava kriterije prethodnih poslova i da ponuda koju su poslali nije ispravno popunjena. Ured za razmatranje žalbi je prihvatio dio žalbe koja se odnosi na izostanak dovoljnog broja ranijih sličnih poslova. Potom je Općina Visoko donijela odluku o diskvalifikaciji konzorcija i izboru firme “Mušinbegović gradnja” 12. decembra 2016. godine.\n“Atlas-D” se žalio na odluku 26. decembra. U međuvremenu je Općina Visoko potpisala ugovor s kakanjskom firmom “Trgošped” za interventno djelovanje.\nUred za razmatranje žalbi nije prihvatio žalbu kompanije “Atlas-D” u dijelu koji se odnosio na njihovu kvalifikovanost za ovaj tender, ali jeste u dijelu koji se odnosi na činjenicu da “Mušinbegović gradnja” nema registrovanu djelatnost koja se traži u ovom tenderu. Na osnovu te dvije odluke Ureda, Općina je na kraju posao dodijelila JKP-u “Visoko” u februaru 2017. godine.\n“Atlas-D” se žalio i na tu odluku, koju je u aprilu Ured dijelom odbio, ali je prihvatio dio žalbe ove firme jer je Općina Visoko zakasnila da odobri uvid u ponudu firme “Visoko” pa je Ured poništio odluku da se posao dodijeli ovoj firmi, a Općina Visoko je nakon toga, tek u maju, poništila cijeli tender.\nParalelni postupci za održavanje\nOd prvog radnog dana 2016. godine Općina je vodila paralelnu nabavku zimskog održavanja cesta. Iako je već imala potpisan ugovor za interventno djelovanje, kako je navela na svojoj stranici, Općina je u ponedjeljak, 4. januara 2016. godine, pokrenula pregovarački postupak bez objave obavještenja za identično održavanje cesta, kao i u otvorenom postupku, gdje su u toku bile žalbe ponuđača.\nUred za razmatranje žalbi je odbio prigovor firme “Atlas-D” da se u isto vrijeme ne mogu provoditi dva različita postupka za istu nabavku. U svom izjašnjenju o ovoj žalbi Općina je optužila “Atlas-D” da namjerno odugovlači provođenje otvorenog postupka tako što je podnio žalbu na koju nije platio sudsku taksu. Ured se složio s tim navodom i zaključio da je “odugovlačenju ovog postupka doprinio i sam žalitelj”.\nNekoliko dana nakon odluke Ureda, Agencija za javne nabavke je dala suprotno mišljenje jer “takvo postupanje nije predviđeno zakonom i može dovesti do niza komplikacija i nemogućnosti okončanja bilo kojeg od pokrenuta dva postupka”. Agencija je objasnila da se može desiti da se moraju potpisati dva ugovora za istu nabavku. Slično mišljenje imao je i Sud BiH, koji je u septembru 2017. godine donio presudu u korist firme “Atlas-D”. Potom je Ured promijenio svoje rješenje, a Općina je u novembru 2017. poništila pregovarački postupak.\nU sezoni 2017./2018. tender za zimsko održavanje cesta raspisan je tek 31. oktobra 2017. godine. Iako je, po ovom tenderu, već 15. novembra trebalo početi održavati ulice, rok za podnošenje prijava bio je do 17. novembra 2017. godine. Proći će puna godina dana do završetka ovog tendera, kada je već vrijeme za tender za narednu zimu.\nOdgovor Općine na brojne žalbe na ovaj tender, ne samo firme “Atlas-D” nego i drugih ponuđača, učinit će da u protekloj zimi Općina Visoko nije imala tenderom izabranu firmu za čišćenje snijega, prema podacima portala javnih nabavki. Općina nakon svakog novog rješenja Ureda u korist firme “Atlas-D” pronalazi nove razloge da tu kompaniju izbaci iz tendera.\nUred za razmatranje žalbi je već u svom rješenju na drugu žalbu koju je podnio “Atlas-D” utvrdio da je Općina Visoko, kao ugovorni organ, počinila “niz povreda postupka”, počev od narušavanja osnovnih principa Zakona o javnim nabavkama jer se “prema ponuđačima ponašala nejednako i diskriminirajuće”. Ured je usvojio ukupno pet žalbi kompanije “Atlas-D” na ovaj tender vrijedan gotovo 200.000 KM. Posljednja žalba usvojena je u maju 2018. godine, više od dva mjeseca nakon što je istekao period zimskog održavanja cesta.\nOpćina Visoko je, prema zvaničnim podacima portala javnih nabavki, ugovor za jedan od četiri LOT-a, odnosno dijela tendera, s firmom “Atlas-D” potpisala tek 5. oktobra 2018. godine.\nDlakić je protiv načelnice Amre Babić u martu 2018. godine podnio krivičnu prijavu. Iz Kantonalnog tužilaštva ZDK-a su za BIRN BiH potvrdili da je donesena odluka o neprovođenju istrage jer ne postoji krivično djelo.\nZimsko održavanje gradskih ulica ove godine je spojeno s ljetnim održavanjem ulica i taj je tender proveden po planu i završen u augustu, kada je posao od 248.000 KM dodijeljen JKP-u “Visoko”, jedinom ponuđaču na tenderu.\nU planu nabavki Općine Visoko za 2018. predviđeno je da postupak za održavanje lokalnih cesta, čija je vrijednost veća od 110.000 KM, počne u maju i završi već u julu. Prema informacijama portala javnih nabavki, taj tender nikada nije ni pokrenut.\nSredinom decembra 2018. godine Općina je na svojoj stranici objavila da, uz JKP “Visoko”, ulice održavaju firme “Mušinbegović gradnja” i “Atlas-D”, ali nije pružila više informacija kako i kada su ti ugovori potpisani i da li je provedena javna nabavka za njih.\nOpćina nije odgovorila na upit BIRN-a BiH kako su ove nabavke provedene. Na portalu javnih nabavki objavljeno je obavještenje o izboru ovih kompanija s rokom završetka održavanja u martu 2018. godine.\nDlakić je za BIRN BiH potvrdio kako ovosezonsko zimsko održavanje lokalnih i nekategorisanih puteva firme provode prema ugovoru po prošlogodišnjem tenderu jer je tenderska procedura trajala godinu dana.\n← Elvedina Muzaferija, prva bh. skijašica koja je vozila spust: Bilo me malo strah\nPrije tačno 15 godina nastao je Facebook →\n10. Oktobra 2017. Midhat Hajdarević Komentari isključeni za Utvrđene brojne anomalije u Jedinstvenom registru računa poslovnih subjekata Federacije BiH\nSBB Visoko: Vahid Ramić na čelu visočkog SBB-a\n3. Novembra 2017. Midhat Hajdarević Komentari isključeni za SBB Visoko: Vahid Ramić na čelu visočkog SBB-a\nPS Visoko: Tri krivična djela i 18 prekršajnih naloga\n25. Novembra 2017. Midhat Hajdarević Komentari isključeni za PS Visoko: Tri krivična djela i 18 prekršajnih naloga


Fadil Novalić Archives - mojusk.ba\n8 Jula, 2021 8 Jula, 2021 Moj USK\nPremijer Federacije BiH Fadil Novalić i zamjenica premijera i federalna ministrici finansija Jelka Milićević danas su razgovarali s novoimenovanom šeficom Misije Međunarodnog monetarnog fonda u BiH Alinom Iancu. Tokom sastanka, održanog video linkom, Novalić i Milićević su čelnicu MMF-a za našu zemlju upoznali s trenutnom ekonomskom situacijom u Federaciji BiH. Premijer Novalić govorio je o poduzetim mjerama Vlade FBiH na ublažavanju ekonomskih posljedica pandemije. – Od 27.000 ljudi koji su u Federaciji BiH ostali bez posla zbog pandemije, danas je taj broj sveden na 7.000. Prema posljednjim podacima, samo je…\nBiHFadil Novalić, radna mjesta, Vlada FBiH\nNovalić, Dedić i Lasić s čelnicima USK o razvojnim projektima\nPremijer Federacije Bosne i Hercegovine Fadil Novalić i federalni ministri poljoprivrede, vodoprivrede i šumarstva Šemsudin Dedić, te prometa i komunikacija Denis Lasić danas su u sjedištu Vlade Federacije BiH u Sarajevu održali sastanak s delegacijom Unsko-sanskog kantona. U kantonalnoj delegaciji bili su premijer USK Mustafa Ružnić, predsjedavajući Skupštine tog kantona Agan Bunić, te ministar za građenje, prostorno uređenje i zaštitu okoliša u Vladi USK Adnan Alagić, saopćeno je iz Vlade FBiH. Na sastanku je razgovarano o implementaciji razvojnih projekata iz oblasti privrede i saobraćajne infrastrukture koje Vlada Federacije BiH provodi…\nUSKFadil Novalić, Šemsudin Dedić, Vlada FBiH\nAktuelno u USK: Federalni premijer Fadil Novalić u službenoj posjeti gradu Bihaću\n– Tokom dana Novalić će posjetiti i Aerodrom Bihać, čiju izgradnju finansira i Vlada Federacije. Novalić se sastao sa gradonačelnikom Šuhretom Fazlićem, te vijećnicima i skupštinskim zastupnicima iz reda SDA. Razgovarano je o ulaganjima u Bihać u 2021. godini, s akcentom na s akcentom na daljnji pravac realizacije projekta aerodroma u Bihaću. Nakon sastanka planiran je i obilazak Aerodroma Bihać, a više informacija o posjeti federalnog premijera u našim narednim informativnim emisijama te službenoj web stranici naše medijske kuće. Izvor: RTVUSK\nUSKBihać, Fadil Novalić, Šuhret Fazlić\nPored ostvarenih kontakata s određenim ambasadama direktno smo se obratili i američkim kompanijama, proizvođačima vakcina protiv koronavirusa, prenio je Novalić kantonalnim premijerima. Premijer Federacije BiH Fadil Novalić održao je jučer online sastanak s kantonalnim premijerima, s ciljem prevazilaženja teške situacije uzrokovane pandemijom koronavirusa, te harmonizacije i zajedničkog djelovanja u FBiH. Kantonalni premijeri, prezentirajući nove podatke o epidemiološkoj situaciji u kantonima u posljednjih sedam dana, ukazali su na uglavnom stagnirajuće stanje, međutim, iako nije zabilježeno značajno povećanje broja novooboljenih, sve više je pacijenata s težom kliničkom slikom ili potrebom za hospitalizacijom,…\nBiHFadil Novalić, Sinopharm, vakcine\nPremijer Federacije BiH, Fadil Novalić i dopremijerka Jelka Miličević, danas su održali online sastanak s premijerima kantona kako bi razgovarali o trenutnoj situaciji i zajednički procijenili dalje poduzimanje mjera. Nakon što su kantonalni premijeri iznijeli podatke o stanju izazvanom pandemijom, složili su se da se broj zaraženih, nakon što je danima rastao, počeo smanjivati i stagnirati u zadnja dva dana, što je protumačeno kao rezultat mjera, odnosno da su građani shvatili ozbiljnost situacije i svojim odgovornim ponašanjem doprinjeli tome. Najmanji broj zaraženih i dalje je u Unsko-sanskom kantonu što je…


Engleski za osnovce - Škola stranih jezika - Mediter\nNajbrojniju grupu naših polaznika od osnivanja škole do danas čine upravo deca uzrasta od 7 -14 , odnosno 18 godina. U ovom uzrastu posebna pažnja se pridaje savladavanju sva četiri aspekta jezika: govoru, pisanju, čitanju i razumevanju.\nProfesori škole vode računa o svakom učenku posebno, njegovom individualnom napretku i uspehu. Redovno se organizuju i konsultacije za učenik koji neki deo nastave propuste ili nisu u mogućnosti da savladaju.\nNastava se održava dva puta nedeljno po 50 minuta u grupama od 2-6 polaznika. Sve grupe imaju fond od 72 časa od septembra do juna. Upis se vrši svakog avgusta i septembra, kao i besplatno testiranje i procena odgovarajućeg nivoa znanja. Na kraju školske godine, učenici polažu završne ispite čime stiču pravo na dobijanje sertifikata.\nSvim đacima na raspolaganju je i školska biblioteka sa preko 600 naslova. Kako i deca najmlađeg uzrasta, tako i deca školskog uzrasta u velikom procentu ( 90% ) nastavljaju sa tečajevima svakog septembra.


Pojačana kontrola upotrebe kvadova i kros motora na Vršačkim planinama - eVršac\nČuvari zaštićenog prirodnog dobra i Šumarska služba na Vršačkim planinama u narednom periodu pojačaće kontrolu upotrebe kvadova, ostalih ATV vozila, kros motocikala kao i drugih motornih vozila za koje je vožnja strogo zabranjena u zonama prvog i drugog stepena zaštite na Vršakim planinama, koje inače nisu predviđene za saobraćaj niti imaju putnu mrežu.\nNa Vršačkim planinama, saobraćaj za motorna vozila dozvoljen je samo u 3. zoni zaštite.\nSaobraćaj se odvija asfaltnim putem do „Slavišine livade“, podnožja Vršačke kule i odmarališta Crvenog krsta, kao i zemljanim putem do Planinarskog doma i na kraku koji se odvaja do Šumareve kuće.\nPojačane kontrole sprovodiće se zbog sprečavanja remećenja mira retkih i ugroženih životinjskih vrsta koje žive na Vršačkim planinama, a njihov broj nije mali i neke se mogu zaista smatrati prirodnim blagom Srbije.\nGodinama već, zahvaljujući čuvarima zaštićenog prirodnog dobra i šumarskoj službi, životinjski fond se značajno obnovio.\nPosle 120 godina na Vršačkim planinama ponovo živi patuljasti orao, ali i tri para orla zmijara od ukupno osam koliko ih ima u Vojvodini. Obnovljen je i fond srneće i jelenske divljači, dugorepe i uralske sove, ali i mnogih drugih retkih i zaštićenih vrsta.\nSve ovo značajan je razlog za pojačane kontrole u zaštićenim zonama Vršačkih planina, a predstavnici čuvarske službe JKP “Drugi oktobnar” kao i šumarske službe JP Vojvodinašume, osim kontrole, imaju i službena ovlašćenja legitimisanja, kao i izdavanja prekršajne prijave na licu mesta.\nPodsećamo da su na osnovu predloga Zavoda za zaštitu prirode Republike Srbije, Vršačke planine kao predeo izuzetnih odlika zaštićene donošenjem akata o zaštiti, saglasno članu 129. stav 1. tačka 2. i članu 43. stav 3. Zakona o zaštiti životne sredine, a na sednici Skupštine Grada Vršca održanoj 11.10.2017. doneta je Odluka kojom se JKP “Drugi oktobar“ dodeljuju obaveze upravljača PIO “Vršačke planine“ definisane Zakonom o zaštiti prirode.


27.02.2019 u 12:57\nTuristi će ulaz u Veneciju plaćati tri evra\nVENECIJA – Gradske vlasti Venecije glasale su danas za početak naplaćivanja „ulaznica” posetiocima za istorijski centar grada kako bi mogle da obezbede sredstva za njegovo održavanje. Gradski čelnici su velikom većinom glasova podržali odluku o naplaćivanju ulaznice, navodeći da će svaki posetilac ove godine morati da plate tri evra kako bi ušao u grad, prenosi Tanjug. Procenjuje se da će taj iznos biti povećan na između 6 i 10 evra od početka 2020. godine, zavisno od toga da li turiste dolaze u špicu sezone ili kada je ona nešto slabija. „Ovo je značajna prekretnica u upravljanju turističkim tokovima u Veneciji”, rekao je gradonačelnik Luiđi Brunaro koji je zagovarao ovakav predlog. Stanovništvo Venecije naglo je opalo poslednjih decenija sa oko 175.000, posle Drugog svetskog


Nemačka večeras kreće po četvrtu titulu | Politika | DW | 08.06.2008\nNemačka večeras kreće po četvrtu titulu\nNemačka večeras u Klagenfurtu igra protiv Poljske meč prvog kola Grupe B na EP u fudbalu. Selektor fudbalske reprezentacije Nemačke Joakim Lev izjavio je da Poljska ima mnogo jači tim od onog na Svetskom prvenstvu 2006.\nJoakim Lev i Mihael Balak\n" Kada sam gledao snimke mečeva poljskog tima, video sam da su veoma kompaktni i da igraju napadački, kao Holanđani. Poljska ima mnogo jači tim nego na Mundijalu 2006, a u kvalifikacijama su imali seriju dobrih rezultata. To me je čak malo iznenadilo", rekao je Lev na konferenciji za novinare u Klagenfurtu.\nPoljska i Nemačka su se sastale na Mundijalu 2006, kada su "panceri" pobedili golom Olivera Nojvila u 93. minutu.\nNemački navijači u Klagenfurtu\nNemačka je do sada tri puta osvajala Evropsko prvenstvo: 1972.,1980. i 1996. Lev je priznao da ga muči činjenica da Nemci 12 godina nisu zabeležili pobedu na Evropskom prvenstvu još od turnira u Engleskoj:\n"Želimo što pre da promenimo tu statistiku i verujem da imamo kvalitet za to. Naša ekipa mora da diktira ritam, a na teren ćemo da izađemo puni samopouzdanja", kazao je Lev i dodao da će pred utakmicu odrediti tim koji će igrati protiv Poljske.\n„Glavni“ u Nemačkom timu su napadači. Lev tu može da računa na Miroslava Klozea, Marija Gomeza, Lukasa Podolskog i Kevina Kuranjija.\nU centru pažnje će verovatno biti Mario Gomez. Igrač napada iz VFB Štugarta je tražen na međunarodnoj sceni. Menadžer tima Oliver Birhof veruje da će Gomez zablistati na Evropskom prvenstvu:\n„U njega će biti upereno mnogo očiju i to ne samo predstavnika medija ,već i mnogih klubova.“\nLukas Podolski je bio jedna od zvezda na prošlom evropskom prvenstvu 2006. godine.\nMihale Klozei Lukas Podolski\nMeđutim kao igrač FC Bajrena iz Minhena nije često imao šansu da se dokaže. Ipak, lev računa na njegove vrhunske kvalitete: „Mislim da je i za njega samog važno da postiže golove za nacionalni tim“\nNije bilo lako ni Bastijanu Švajnštajgeru. On je pre dve godine takođe spadao u velike „mlade divlje“ nade fudbala u Nemačkoj, kako to Nemci vole da kažu. Trener računa na njega: „On je stanju da pruži impulse i donosi odluke“\nI na kraju kapiten Mihael Balak, svetska zvezda koja igra za Čelzi. Oliver Bierhof kaže: “Njemu je Čelzi pomogao da sazri. Polazim od toga da će odlično voditi tim i da će ovom Evropskom prvenstvu dati svoj pečat.“\nTrajni link http://p.dw.com/p/EFcm


OBRT IZBORA U SAD- SPREMA SE HAOS: 16 SENATORA OSPORIĆE REZULTAT ELEKTORSKOG KOLEDŽA- TRAŽE ISTRAGU I OBARANJE BAJDENA! | Web-Tribune.com\nHome / TEMA DANA / OBRT IZBORA U SAD- SPREMA SE HAOS: 16 SENATORA OSPORIĆE REZULTAT ELEKTORSKOG KOLEDŽA- TRAŽE ISTRAGU I OBARANJE BAJDENA!\nOBRT IZBORA U SAD- SPREMA SE HAOS: 16 SENATORA OSPORIĆE REZULTAT ELEKTORSKOG KOLEDŽA- TRAŽE ISTRAGU I OBARANJE BAJDENA!\nSvi u Americi su kao „zapete puške“ očekujući 6. januar kada će Kongres da potvrdi ili da ospori rezultate Elektorskog koledža koji je Bajdena proglasio pobednikom. Tramp je najavio „veliko iznenađenje“ tog dana, a osim masovnih demonstracija Republikanaca u Vašingtonu, do sada je i 16 senatora zvanično najavilo da će osporiti proglašenje Bajdena pobednikom uz zahtev za hitnu istragu krađe glasova.\nTo ne bi bilo prvi put, slična situacija se dogodila posle izbora 1877. godine , kada je Kongres imenovao komisiju i specijalne sudije u Vrhovnom sudu da istraže krađu glasova u nekolikoi saveznih država SAD.\nBudući da su svi aktivni na Tviteru i drugim društvenim mrežama, do sada se 16 Republikanskih senatora najavilo da će osporiti rezultat Elektorskog koledža.\n„Kongres bi trebalo da odmah imenuje Izbornu komisiju, sa punim ovlašćenjima za istragu i utvrđivanje činjenica, koja će izvršiti hitnu desetodnevnu reviziju izbornih rezultata u spornim državama“, rekla je grupa od 11 senatora u zajedničkoj izjavi, koju prenose mediji.\nČlanovi Gornjeg doma izjasnili su se da savezne države pojedinačno preispitaju rezultate komisije i, ako je potrebno, održe posebno zakonodavno zasedanje kako bi potvrdili rezultate izbora.\n„Shodno tome, nameravamo da 6. januara glasamo kako bismo osporili elektore iz spornih država kao ’neregularne‘ i ’zakonski sertifikovane‘ (zakonski propisani uslovi), dok ta hitna desetodnevna revizija ne bude završena“, dodaje su u zajedničkoj izjavi, koju je potom podržalo još nekoliko senatora.\nElektorski koledž je 14. decembra potvrdio pobedu Bajdena na predsedničkim izborima 3. novembra, nakon što je svih 50 država zvanično potvrdilo rezultate glasanja. Prema zvaničnim rezultatima, Bajden je prikupio 306 elektorskih glasova nasuprot 232 glasa koliko je dobio aktuelni predsednik Donalda Trampa.\nTramp je, međutim, odbio da prihvati poraz, navodeći da su izbori pokradeni, uprkos tome što su Federalni sudovi u spornim državama optuženim za krađu odbijali pismene, video i audio dokaze Trampovih advokata i svedočenja članova komisije o neregularnostima, dok je Vrhovni sud ODBIO da se meša u tu problematiku iako mu je to u opisu posla.\nAdvokati su, takođe, dokazali da je bilo nekoliko stotina hiljada glasova VIŠE nego što je ukupno (100 odsto) glasača u svim državama, a kamoli to što nikad nije izašlo više od 70 odsto ni na jedne izbore u SAD u istoriji. To znači da je ogroman broj ljudi glasao više puta.\nAmerički Kongres po rasporedu se sastaje na zajedničkoj sednici 6. januara da ratifikuje glasove Elektorskog koledža, a potpredsednik SAD Majk Pens bi trebalo da predsedava prebrojavanju glasova svake države.\nInauguracija predsednika SAD je zakazana za 20. januar.\nPrevious VIŠE LjUDI ĆE UMRETI ZBOG EKONOMIJE NEGO OD VIRUSA- EVO ŠTA NAM SE SPREMA..\nNext MAKRON POBESNEO: SAMO 400 VAKCINISANIH ZA 7 DANA, A KUPIO 200 MILIONA VAKCINA


Od 1. januara E-pisarnica - Glas Podrinja\nPetoro povređeno u Bojiću\nUnapređen sistem rada Gradske uprave:\nOd 1. januara na Jedinstvenom šalteru u Gradskoj upravi građani mogu podneti zahtev za više od 200 poslovnih procesa samo uz ličnu kartu i usmeni zahtev. I ne samo to, pomoću pin-koda koji će dobiti, od kuće, na adresi njebpisarnica.sabac.org, mogu pratiti tok realizacije svog predmeta, tako da u svakom trenutku znaju u kojoj je fazi.\nSve ovo moguće je zahvaljujući izradi nove, savremene aplikacije e-pisarnice koju Šabac dobija prvi u Srbiji. Na ovaj način građanima se štedi vreme i novac jer će zaposleni u Gradskoj upravi pored novog načina prijema zahteva građana po službenoj dužnosti pribavljati dokumenta koja su ranije sami dostavljali.\nNa Jedinstvenom šalteru i u svim mesnim kancelarijama, pored predaje zahteva i informisanja, građani bez odlaska u Odeljenje lokalne poreske administracije mogu dobiti i informacije o stanju poreskog duga i uvid u karticu svojih poreskih obaveza, ukoliko kod sebe poseduju lični dokument.\nMatična služba grada Šapca je među prvima u Srbiji počela sa primenom programa elektronskog prijavljivanja novorođenčadi. Šapčanke u porodilištu mogu obaviti prijavu rođenja, prebivališta i zdravstvene zaštite za bebu, a izvod iz matične knjige rođenih dostavlja im se na kućnu adresu.\nSve usluge dostupne i u selima\nU 38 mesnih kancelarija u šabačkim selima građani mogu završiti sve administrativne poslove iz nadležnosti Gradske uprave grada Šapca i dobiti pomoć u vezi sa sprovođenjem svih administrativnih procedura i rešavanjem zahteva iz bilo koje oblasti.\nU bilo kojoj mesnoj kancelariji ili matičnoj službi Gradske uprave građani mogu dobiti izvod iz matične knjige rođenih, venčanih ili umrlih ili uverenje o državljanstvu, bez obzira na mesto rođenja i prebivališta. Takođe, mogu se dobiti i u bilo kom drugom gradu u Srbiji jer su matične knjige Grada Šapca prevedene u elektronski oblik i nalaze se u Centralnom sistemu republike Srbije.\nNa ovaj način građani ne samo da lakše dolaze do dokumenata, nego štede svoje vreme i novac.\nPored toga u mesnim kancelarijama može se dobiti administrativna pomoć za zakazivanje termina i podnošenje zahteva za lične karte, zdravstvene knjižice, preregistracije poljoprivrednih gazdinstava, ostvarivanje prava na subvencije, podelu zdravstvenih kartica.


Novice, pregaziću te kao plitak potok - InfoVranjske\nNovice, pregaziću te kao plitak potok\nMoram da poručim gospodinu Tončevu, i to mora da zapamti zauvek: Fudbalski savez Pčinjskog okruga nije «Tončev gradnja» i on ne može kao u vlastitoj firmi da radi kako mu se prohte\nKada su svi pomislili da je sukob na relaciji Fudbalski savez Regiona istočne Srbije i FS Pčinjskog okruga završen, razbuktale su se nove strasti. Dejan Ivanović, koji je po četvrti put na izbornoj skupštini 17. februara ove godine izabran da vodi Okružni savez, nije mogao da ostane miran pri izjavama koje je na njegov račun izneo Novica Tončev, aktuelni predsednik FS RIS.\nDa stvar bude još komplikovanija, u nedelju uveče na petoj po redu sednici izvršnog odbora FS RIS, doneta je odluka da se uvedu privremene mere u FS Pčinjskog okruga i Strukovnu organizaciju sudija na okružnom nivou. Dejan Ivanović smatra da iza cele ove priče stoji upravo Tončev:\n– Ja sam po prirodi miroljubiv čovek i zaista me čude ratoborne izjave gospodina Tončeva upućene na moj račun. A suština se sastoji u stvarima koje su sasvim suprotne od njegovih izjava. Potpuno je netačna njegova tvrdnja da je skupština bila ilegalna. Podsetiću ga da je još 20. maja doneo odluku da se Skupština održi 6. juna. I on je bio pozvan, a nije došao. Pominje nam stalno Vranjsku Banju, a neće da kaže da je on preko Vranjske Banje iz Niške zone ušao u Srpsku ligu. Sada nas grdi i raspaljuje po nama kao da smo ne znam šta učinili. Na izbornoj skupštini, kada su delegati dali apsolutnu podršku njemu za kandidata predsednika FS RIS, on je sve najlepše govorio o FS Pčinjskog okruga. Primio je od nas i priznanje za dosadašnji rad. Sada, posle nepuna dva meseca, sve se izokrenulo. Niko mu ne valja u našem savezu. Najpre je izvršio pritisak preko predsednika disciplinske komisije Slavice Marjanović da me udalji iz fudbala na šest meseci, a sada je otišao korak dalje i u slamanju naše fudbalske organizacije primenio princip uvođenja privremenih mera. Da stvar bude tragičnija, u privremeni organ je uključio predsednike OFS Bujanovac i Surdulice, Blagoja Tabaša i Petra Stoiljkovića, koji po statutu ne mogu to da obavljaju, jer su na funkciji u savezu u kome su uvedene privremene mere. Ali, on to čini svesno, jer ta dvojica ljudi su odradili veliki posao, napustili su sednicu Skupštine i odatle je sve krenulo. Počele su tvrdnje koje nemaju veze sa činjenicama. Gospodine Tončev, Skupštine nije bila tajna i nije bila ilegalna, već legalna! Skupštini je prisustvovalo 28 od 35 delegata, koliko ona broji. Njih šest, po tri iz Bujanovca i Surdulice, su napustili zasedanje, ostala je većina od 22 delegata koji su te jednoglasno te smenili sa pozicije člana Skupštine FS RIS i na tvoje mesto izabrali delegata iz tvoje Surdulice Dejana Trajkovića.\nDejan Ivanović smatra da Tončev radi protiv vranjskog fudbala:\n-Od samog početka Tončev se stavio u ulogu velikog gazde. Odmah je to potvrdio činjenicom da je troje svojih ljudi iz Surdulice ubacio u FS Srbije, a izostavio Vranje koje nema nijednog predstavnika. Nije hteo pritom da podrži kandidaturu Dragana Antića Recka da postane predsednik Trenerske organizacije na nivou FS RIS. Nije izabrao ni jednog predstavnika iz Vranja da bude u nekoj od komisija u FS RIS. Sve ono što smo se dogovorili tokom izborne procedure, on nije ispoštovao i zbog te neprincipijelnosti, ja mu jasno poručujem da ću ga pregaziti kao plitak potok!\nPosle početnog sukoba, sve se razbuktalo nakon uvođenja privremenih mera u savezu na čijem je Ivanović čelu?\n– Nije mu bilo dovoljno što je mene udaljio na šest meseci iz fudbala, sada parališe rad fudbalske i sudijske organizacije, i to na neodređeno vreme. To je skandal, u najmanju ruku. Nema to nikakve veze sa statutarnim odredbama. Mi imamo urednu dokumentaciju o održanoj skupštini i taj materijal prosledićemo gospodinu Nebojši Ivkoviću, generalnom sekretaru FS Srbije. Duboko smo ubeđeni iz našeg saveza da smo u pravu i da nam je ovim potezom Novice Tončeva naneta ogromna šteta. Paralelno, koristeći osnove u Zakonu o sportu, povešćemo postupak pred nadležnim sudom protiv lica koja su nam nanela fudbalsku, a i ljudsku nepravdu. Na kraju, moram da poručim gospodinu Tončevu i to mora da zapamti zauvek: Fudbalski savez Pčinjskog okruga nije «Tončev gradnja» i on ne može kao u vlastitoj firmi da radi kako mu se prohte. Mi smo fudbalski savez koji radi na osnovama Zakona o sportu, statutarnim odredbama i uz maksimalnu vladavinu prava – poručio je na kraju Dejan Ivanović.\nNOVICA TONČEV, PREDSEDNIK FS RIS\nSAVEZ NE FUNKCIONIŠE\nNakon donetih odluka Izvršnog odbora FS RIS u kojima se uvode privremene mere u sudijskoj i fudbalskoj organizaciji Pčinjskog okruga, oglasio se predsednik Novica Tončev:\n-Savez već dugo ne funkcioniše kako treba, a po prijavi FSS, disciplinska komisija FS RIS izrekla je predsedniku Dejanu Ivanoviću šestomesečnu kaznu zabrane obavljanja svih funkcija. Pre petnaestak dana, kako nezvanično saznajem, održali su nekakvu ilegalnu, nazovi skupštinu, gde je vladao zakon sile, pa je gotovo polovina članova sa dvojicom podredsednika napustila Skupštinu. Do danas nikakav dopis ili zapisnik sa te, takozvane Skupštine, nije dostavljen kancelariji FS RIS. Određen je privremeni organ od trojice članova, Mladena Pupovca iz Vranja, Blagoja Tabaša iz Bujanovca i Petra Stoiljkovića iz Surdulice kako bi u što kraćem roku bila pripremljena i organizovana regularna Skupština okruga.


U Hrvatskoj otvorena birališta, zbog korona virusa najizazovniji izbori dosad - Svet - Dnevni list Danas\nPočetna » Svet » U Hrvatskoj otvorena birališta, zbog korona virusa najizazovniji izbori dosad\n0Piše: Beta 05. jula 2020. 09.43\nFoto: AP Photo/Sasa Kavic\nTreća politička snaga je desničarski „Domovinski pokret“ pevača Miroslava Škora s 18 mandata. Škoro je i na predsedničkim izborima krajem prošle godine bio treći izbor hrvatskih birača.\nIzborni prag od pet odsto prešle bi još i stranka Most i levo-zelena koalicija „Možemo“.\nepidemija, Hrvatska, Izbori, Korona virusZagreb